Копа Америка-2019. Никимбаев Перу-Бразилия баҳси олдидан ўзбекистонлик мухлисларга қизиқарли маълумотларни тақдим этди / CHAMPIONAT.asia\n07:51“Интер”га Виктор Мозес керак 0 07:32Бундеслига. “Шальке-04” Мюнхенгладбахнинг “Боруссия”сини таслим қилди 0 07:14Ла Лига. “Хетафе” ғалаба қозониб, мусобақа жадвалида 5-ўринга кўтарилди 0 07:00Португалия чемпионати. “Порту” ўз уйида “Брага”га ютқазди, “Бенфика” эса сафарда “Спортинг”ни мағлуб этди 0 01:44Хави ва “Ал Садд” Қатар кубоги соҳиби, финалда Манжукич жамоаси таслим этилди 5 01:24Срна Манчестерда малака оширди 0 00:57Кике Сетьен: “Месси мураббийларни энг яхшига айлантира олади” 9 00:36Эшли Янг – “Интер” футболчиси 9 23:52Гвардиола: “Вақтлари бўлганида улар бирга тушлик қилишади” 6 23:05Расман: Дердийок эркин агент сифатида “Пахтакор” билан 2 йиллик шартнома имзолади 58 22:56Салоҳ: “МЮ менга қарши бошқачароқ ўйнайди” 50 22:28МЮ ва “Спортинг” Фернандешнинг трансфери борасида келишиб олишди 3 21:58Моуриньюга "Сити" ҳимоячиси керак 3 21:42Жан "Ювентус" раҳбарияти билан учрашиб олмоқчи 6 21:27Моуринью: "Интер" бизга ҳеч қандай таклиф билан чиқмаган" 3\nКопа Америка-2019. Никимбаев Перу-Бразилия баҳси олдидан ўзбекистонлик мухлисларга қизиқарли маълумотларни тақдим этди\n22 июн 2019 23:30\nТеглар : Алишер Никимбаев БразилияКопа Америка-2019Перу\nФутбол бўйича Копа Америка—2019 мусобақаси ўзининг қизғин палласига кириб бормоқда. Бугун «А» гуруҳида 3-тур баҳсларига старт берилади.\nЖумладан, мусобақа мезбони Бразилия терма жамоаси Перуга қарши баҳс олиб боради. Ўйиннинг эътиборли жиҳатларидан бири унда ўзбекистонли футбол эксперти Алишер Никимбаев ҳам ишлайди. У беллашувда координатор ёрдамчиси бўлиб ишлайди. Никимбаев ўйиндан олдин ўқувчиларига мусобақага оид қизиқарли маълумотларни тақдим этди.\nАгар киши ўз ҳоббисини касб-корига айлантира олса, демак, у ҳақиқатан ҳам жуда бахтли инсон. Буларни ким айтгани аниқ эсимда йўқку-я, аммо бу қарашга тўлиқ қўшиламан — мен жуда ҳам бахтли инсонман. «Пахтакор»га СССР чемпионатида мухлислик қилишни бошлаган чоғларимда футболнинг касбимга айланишни хаёлимга ҳам келтирмаган эдим. Ҳозир эса футбол сабаб Копа Америка—2019 мусобақаси ўтаётган Бразилияда бўлиш бахти насиб этиб турибди. Бу мен учун учинчи қитъа чемпионати ҳисобланади. Дастлабкиси 1996 йилги БААда ўтган Осиё чемпионати эди. Унда камина журналист сифатида фаолият олиб борганди. 2008 йил ҳам журналист сифатида Евро—2008 мусобақаси сабаб Австрия ва Швейцария майдонларида ишладим. Шунингдек, 2004 ва 2007 йиллардаги Осиё Кубогида ҳам фаолият юритдим. Фақат бунда Ўзбекистон терма жамоаси делегацияси билан бирга бўлдим. Ва мана энди Америка Кубоги мусобақасидаман. Бу сафар эса Қатар футбол ассоциатияси ва ЖЧ—2022 ташкилий қўмитаси таркибида тажриба алмашиш дастури бўйича мусобақада ишлаш имкониятига эга бўлдим.\nТўғрисини айтсам, 22 июнга қадар Копа Америка—2019 нинг бирортда учрашувини тўлиқлигича кўрмадим. Баъзан ўйинлар бошланиш вақти ҳалал берган бўлса, баъзан мусобага бўлган қизиқишнинг йўқлиги ҳам сабаб бўлди.\nКопа Америка — дунёдаги энг «қари» қитъа чемпионати ҳисобланади. Илк мусобақа биринчи Осиёк Кубогидан 40 йил, илк Европа чемпионатидан эса 44 йил аввал, яъни, 1916 йил ўтказилганди.\nКопа Америка — фақатгина узоқ тарихига эга мусобақа эмас. Ортда қолган 103 йилда кўплаб воқеликлар содир бўлди. Масалан, 1959 йилда бир эмас, икки мусобақа ўтказилган. Жумладан, бири Эквадор, иккинчисига Аргентина мезбонлик қилган. Қизиғи шундаки, 5 карра Жаҳон чемпионлари Бразилия терма жамоаси ўз қитъасида етакчи бўла олмай келмоқда. 103 йил ичида пентакампеонлар Копа Америка мусобақасида атиги 8 марта ғолибликка эришган. Шулардан 4 таси сўнгги 20 йилликда қўлга киритилган. Аммо Уругвай учун бу ўзига хос мусобақа. Футболдаги олтин даврлари 1920-30 йиллар ҳамда 1950 йилларга тўғри келадиган Уругвай айни дамда Копа Американинг 15 та бош совринини ўз музейига элтиб қўйган. Тўғри, бу маълумотларнинг барчасини Wikipedia’дан топишингиз мумкин. Келинг, шунинг учун мусобақа ҳақида кўпчилик мухлисларга маълум бўлмаган маълумотлар ҳақида суҳбатлашамиз.\nЯқин бир ҳафта камина Бразилиянинг энг катта шаҳри — Сан-Паулуда бўламан. Мазкур мусобақа доирасида шаҳардаги икки стадион — «Морумби» ҳамда «Арена Коринтианс» ўйинларни қабул қилмоқда. «Морумби»даги ўйинлар якунига етиб улгурди. Улар атиги учта эди, жумладан, очилиш ўйини ҳам шу ерда ўтди. Энди ҳамма диққат-эътибор «Арена Коринтианс»га қаратилади. Паулисталар (Сан-Паулу аҳолиси шундай аталади) «Арена»ни шаҳардаги энг яхши ўйингоҳ деб ҳисоблайди.\n— «Коринтианс» клубининг бахтга қарши ҳеч қачон ўз стадиони бўлмаган. «Пакаэмбу» стадионини шаҳарнинг бошқа клублари билан бўлишишга мажбур эдик, — дейди «Арена» ишчиларидан бири Кассиано Леонелли. — Фақатгина мамлакатнинг аввалги президенти Лула да Силва (у «Коринтианс» мухлиси эди) клубимизга стадион қуриш учун маблағ топиб беришда ёрдам кўрсатди.\nКассианонинг сўзларига қўшимча сифатида шуларни келтиришни лозим топдим: «Коринтианс» стадиони қурилиши режаси 1980 йилларда пайдо бўлган. Бироқ унинг қурилиши орадан фақатгина 30 йил ўтиб — 2010 йил бошланган. Ва 2014 йилги Жаҳон Чемпионати бошланишидан аввал якунига етказилган.\n— 2014 йилги Жаҳон Чемпионатида бизнинг стадион бир нечта ўйинни қабул қилди. Хусуан, Бразилия ва Хорватия ўртасидаги очилиш баҳси ва Нидерландия ҳамда Аргентина ўртасидаги ярим финал тўқнашувини, — дея сўзида давом этади Кассиано.\n— «Арена Коринтианс»ни Сан-Паулудаги энг яхши стадион демоқдасиз? «Маракана» билан ҳам қиёслаганда ҳам шундайми?\n— Йўқ, «Маракана» билан солиштириб бўлмайди. 1950 йилги Жаҳон Чемпионатида Бразилия—Уругвай беллашувига 200 000 мухлис келган. Тарих ва жанговар руҳ — «Маракана»нинг ажралмас қисми. Шундай экан, бизнинг стадионни у билан қиёслаб бўлмайди.\n— Аммо стадиондаги шароитларни солиштирганда-чи?\n— У ҳолда «Арена Коринтианс» «Маракана»дан яхшироқ. Ахир бизнинг стадион топ-тоза. Уларда эса майдон билан трибунани ажратиб турувчи югуриш йўлакчаси бор.\nҚайд этиш жоиз, 2014 йилги Жаҳон Чемпионатидан кейин «Коринтианс» аренаси сиғими деярли учдан бирга қисқарди — 68 727 кишидан, 49 205 кишигача. Шимолий трибуна олиб ташланди ва энди у ерда ўриндиқлар йўқ. Шимолий трибуна — энди «Коринтианс»нинг қайноқ мухлислари учун хизмат қилмоқда.\n— Стадион эртага тўладими? — Бизнинг Кассиано билан суҳбатимиз Бразилия—Перу учрашувидан бир кун олдин бўлганди.\n— Ахир эртага Бразилия ўйнайди. Бироқ умуман олган Копа Америка мусобақаси ўйинларига кутилганидан-да камроқ мухлис келмоқда.\n— Мен ўйинга чипталар нархининг қимматлиги ҳақида эшитдим.\n— Бу айни ҳақиқат. КОНMEБОЛ (Жанубий Америка футбол федерацияси) чипталарга юқори нарх белгилаган. Бироқ муаммолардан бири ўйинлар вақти билан боғлиқ. Мактаб ўқувчиларида ҳали қишки таътиллар бошлангани йўқ. Агарда мусобақани бир ҳафтага кечиктиришганида ҳаммаси бошқача бўларди.\nҲақиқатан ҳам Кассиано алдамади. Ҳозир Бразилияда қиш фасли. Ахир мамлакат Жанубий ярим шарда жойлашган. Қиш эса одатий бразилияча. Сан-Паулуда ҳаво бироз совуқроқ. Тунда ҳарорат 15 даражагача тушиб кетади. Кундузи эса ҳарората 25 даражага кўтарилиб исийди. Сан-Паулуда чўмилишни ҳеч ким тавсия қилмайди. Аммо Сан-Паулудан 1,5 соатлик йўл бўлган Рио-де-Жанейрода айни дам олиш, чўмилиш учун қулай палла. Ҳаттоки қиш ҳам ҳалал бермайди.\nТаъкидлаш ўринли, Бразилияда ички парвозлар анчагина қиммат. Масалан, Сан-Паулудан Порту-Аллегригача бориб қайтиш, 650 долларни ташкил қилади. Парвоз эса атиги ўзи икки ярим соат вақтни олади. Шундай экан, Копа Америка—2019 нинг кўпроқ ўйинларини жонли томоша қилишни хоҳлаган мухлис учун энг қулайи ҳам — телевизор.\nАгар сиз Бразилия—Перу беллашувини кўрадиган бўлсангиз бир нарса эътиборингизни тортиши мумкин. Селесао стадионнинг ўнг томонидаги захира ўриндиғидан жой олади. Аммо кийим алмаштириш хонаси чап томонда. Гап шундаки, «Коринтианс» клуби президенти Андреш Саншеш шундай қарорга келган. У жамоанинг кийиниш хонаси терма жамоа бош мураббийи Тите шарафига ўнг томонда бўлишини хоҳлаган. Саншеш «Коринтианс» президентлиги чоғида Тите клуб бош мураббийи бўлган, айнан ўша вақтда стадион қурилиши бошланган. Аслида иккала кийиниш хонаси ҳам бир хил. Қоидаларга кўра, ташкилотчилар бундай бўлишига йўл бермаслиги лозим эди. Аммо айтишларича, Саншеш унинг сўрови қондирилмайдиган бўлса, стадион Копа Америка—2019 ўйинларини қабул қилмаслигини маълум қилган. Охир-оқибат ташкилот розилик берган.\nЯна бир эътиборга молик жиҳат. Перу терма жамоаси кеча ўйинолди расмий машғулотини «Арена Коринтианс»да ўтказишдан бош тортди. Бундай ҳолатлар камдан кам содир бўлади. Қоидага кўра, мураббий ва футболчилар ўйиндан аввал стадион майсаси билан танишиши ва унга кўникиб олишларига имконият тақдим этилади. Бироқ Перу терма жамоаси раҳбарияти меҳмонхонадан стадионгача бўлган вақтда ютиш мақсадида шундай қарорга келган. Бошқа томондан эса бу Жанубий Америка. Бу ерда инсонлар ҳамма жойдагидек бир хил бўлмаслигини ҳам хоҳлаши табиий.\nАлишер Никимбаев, Қатар футбол ассоциацияси техник эксперти\nАПЛ Алишер Усмоновнинг "Эвертон" билан бўлган битими борасида текширув ўтказади 18\nBreaking news: Алишер Усмонов "Эвертон"нинг янги стадионини номлаш ҳуқуқини сотиб олди 25\nАлишер Саматов "Қўқон-1912"ни тарк этди 5\nНеймар: "Шу мавсум ЕЧЛда ғолиб бўлишни хоҳлайман" 10\nАлишер Жетибаевични табриклаймиз! 5


Роналду: «Вольфсбург»га қарши ўйин сеҳрли ўтади ва «Реал» ЕЧЛда иштирокини давом эттиради\n19:54 / 10.04.2016\n«Реал» жамоаси ҳужумчиси Криштиану Роналду ЕЧЛ чорак финалида «Вольфсбург»га қарши кечадиган жавоб учрашуви ҳақидаги фикрларини билдириб ўтди. Биринчи учрашувда унинг жамоаси 0:2 ҳисобидаги мағлубият билан қайтганди.\n«Сешанба куни мухлисларни катта футбол оқшоми кутади. Бу ўйин сеҳрли кечади. Мухлисларнинг қўллаб-қувватлаши остида бизнинг жамоамизнинг барча футболчилари биринчи дақиқаданоқ ўзларининг энг яхши ўйинларини кўрсатишга киришишади. Биз керакли ҳисобда ғалаба қиламиз ва Европа чемпионлар лигасини тарк этишдан қутилиб қоламиз. Олға, Мадрид!\n«Вольфсбург»ни қандай қилиб мағлуб этамизми? Бизни 80 минг мухлис олға бошлаб турганда бутун жамоа яхши ўйин кўрсатади. Мен ҳар бир мухлиснинг олқишини эшитиб туришни истайман, бу олдиндаги учрашув олдидан биз учун катта плюс бўларди», — дейди Роналду Real Madrid TV телеканалига берган интервьюсида.\n«Реала» ва «Вольфсбург» жамоалари ўртасидаги баҳс 12 апрель куни Мадриддаги «Сантьяго Бернабеу» стадионида ўтказилади.


ОТБ ЭМБЛЕМАСИ . RFERL.ORG САЙТИ ФОТОСУРАТИ\nОсиё тараққиёт банки (ОТБ) 2020 йилда Осиё мамлакатлари иқтисодиётларининг ривожланиш истиқболлари тўғрисидаги маърузасини чоп этди. Коронавирус эпидемияси Осиёга қандай таъсир кўрсатишига алоҳида эътибор қаратилмоқда (янги касалликнинг авж олиши минтақа иқтисодиётига ва умуман олганда, глобал иқтисодиётга сезиларли даражада таъсир кўрсатиб бўлди). Маърузанинг алоҳида бир бўлими Осиё тараққиёт банки кўплаб лойиҳаларида иштирок этаётган Марказий Осиё мамлакатларидаги вазиятнинг ривожланишига оид прогнозларга бағишланган.\nУмуман айтганда, Осиё иқтисодиётининг ривожланишида кескин секинлашув кутилмоқда. Минтақада ҳозирнинг ўзида инфляция тезлашди, озиқ-овқат маҳсулотларининг нархлари кўтарилди. Инфляция бундан кейин ҳам ўсишда давом этишига ОТБнинг ишончи комил. Тахмин қилинишича, бу йилги натижаларга кўра инфляция 3,2 фоизни ташкил этади. Бироқ йилнинг иккинчи ярмида нархларнинг пасайиши 2021 йилдаги инфляциянинг пасайишига пойдевор бўлади. Ҳеч ким COVID-19 пандемиясининг нечоғлик кенг тарқалиши борасида бирор аниқ фикр билдира олмайди ва ушбу касаллик локализацияси айни пайтда прогноз қилинаётган муддатлардан кўпроқ вақтни олиши мумкин. Жиддий молиявий ларзалар ва молиявий инқирозлар таҳликаси мавжуд. Хом ашё товарларига кескин ва узоқ вақт давомида нархларнинг пасайиши ҳамда туризм бизнеси соҳасидаги иқтисодий кўрсаткичларнинг ёмонлашуви кўрсатиб ўтилган иқтисодиёт соҳаларига қарам бўлган мамлакатларда муаммолар келтириб чиқаради. “Ўсиш учун кўплаб муаммолар мавжуд бўлган ушбу қийинчилик кунларида барқарор ички ривожланиш учун инновация ҳал қилувчи аҳамиятга эга. Осиёнинг ривожланаётган тоифасига кирувчи баъзи мамлакатлар глобал инновациялар ёқасида турибди, кўплаб бошқа мамлакатлар эса ортда қолиб кетдилар. ОТБ маърузасининг тематик фасли [минтақа мамлакатларининг] сиёсатини шакллантирадиган инновациянинг бешта асосий омилларини белгилаб берган бўлиб, булар: таълим тизимининг мустаҳкамлиги, инновациявий тадбиркорлик, [давлат] муассасалари томонидан қулай шароитлар, капитал бозорларининг кенгайиши ҳамда етакчи университетлар ва илғор фирмаларни бирлаштирувчи жўшқин шаҳарлардан иборат”, — дея қайд этиб ўтди ОТБ бош иқтисодчиси Ясуюки Савада.\nМаърузада қайд этилишича, тез тарқалувчи коронавирус йилнинг биринчи чорагида Хитой иқтисодиётини икки баробар қулашига сабаб бўлди. Хитой ортидан қулаш (янги касаллик тарқалиши билан параллел равишда) бошқа мамлакатларда ва шу жумладан, Осиёда ҳам кузатила бошлади. ОТБ мутахассилари ўз маърузаларида қўшимча шарҳ тариқасида турли мамлакатлар томонидан коронавирусни тўхтатиш бўйича қабул қилинаётган чоралар туфайли тузилган прогнозларга эҳтимол тузатиш ва ўзгартиришлар киритилиши мумкин бўлишини эслатмоқдалар. Уларга кўра, бордию, жиддий тузатишлар киритиладиган бўлса, янги прогнозлар чоп этилади.\nҚозоғистондаги карантин пости . Express-k.kz сайти фотосурати\nОТБ коронавирус пайдо бўлгунига қадар Қозоғистон иқтисодиёти ўзининг ўсиш суратини истеъмол қилиш ҳажми кўтарилаётгани ҳамда хорижий ва ички инвестициялар ҳисобига тезлатганини кўрсатмоқда. Мисол учун, 2018 йилда иқтисодиётнинг ўсиш сурати 4,1% бўлса, ўтган йили бу кўрсаткич 4,5 фоизга етди. Хусусан, 2019 йилнинг дастлабки тўққиз ойи давомида 6,7 фоизга ўсди, ҳолбуки 2018 йилнинг шу даврида бу кўрсаткич бор-йўғи 1,6 фоизга тенг эди. Инвестициялар соҳасида қуйидагича ўсишлар кузатилди: 2018 йилда – 2,8% ва 2019 йилда – 8,9%. Нархлар устидан ўрнатилган назорат ҳамда қатъий пул-кредит сиёсати инфлацияни жиловлаш имкониятини бериб келмоқда. Прогноз қилинишича, COVID-19 инфекцияси ва нефть сотишдан даромадларнинг пасайиб кетиши туфайли ўсиш суратлари кескин равишда қулайди, бироқ кейинроқ 2021 йилда нефть қазиб чиқариш ҳажми ўсиши ва солиқ соҳасидаги ўзгаришлар ҳисобига қайта тикланади. ОТБ мутахассисларига кўра, давлатнинг Қозоғистон фуқароларига ижтимоий кўмаги янада изчилроқ бўлиши керак, негаки бу ҳозирги замон шароитларида иқтисодиёт барқарорлигининг асосий омилларидан бири саналади. Уларнинг прогнозларига кўра, Қозоғистон иқтисодиётининг ўсиши бу йил 1,8 фоизгача қисқаради, негаки нефть ва табиий газ қазиб чиқариш ҳажми тушиб кетмоқда, шу билан бирга, жаҳон бозорларида энергия воситаларига ҳам нархлар пасаймоқда.\nТахмин қилинишича, нефтга нархларнинг барқарор ўсиши келгуси йилдан бошланади ва 3,6 фоизгача етади. Шунингдек, Қозоғистон фойдали қазилмалар қазиб чиқариш саноатида ҳам таназзул кутмоқда. Шу вақтнинг ўзида бу йил қишлоқ хўжалигида унчалик сезиларли бўлмаган – 2,9 фоизгача ўсиш юз беради ва келгуси йилда бу кўрсаткич 3,2 фоизни ташкил этади. COVID-19 коронавируси туфайли фавқулодда ҳолат эълон қилингани ва бу транспорт ишлари, савдо ва туризм саноатидан тушадиган фойдага салбий таъсир кўрсатгани боис 2020 йилда хизмат кўрсатиш ҳажми аттиги 1,5 фоизга ўсиши прогноз қилинмоқда.\nБишкекдаги карантинга ёпилган савдо дўконлари . «Фарғона» фотосурати\nМарказий Осиёдаги ушбу республикада ўтган йили барча сиёсий ва ижтимоий мураккабликларга қарамай Ялпи ички маҳсулот ҳажми 4,5 фоизга ўсган. Саноатда ўсиш тезлашган: 2018 йилда 5,9 фоизни ташкил этган бўлса, 2019 йилга келиб бу кўрсаткич 8,1 фоизга етди. Хусусан, металл, минерал маҳсулот, кўмир, кийим ва озиқ-овқат ишлаб чиқариш каби соҳаларда вазият анча яхшиланган. Ўтган йили қурилиш ҳажми 10 фоизга ўсган. 2019 йилнинг тўртинчи чорагида давлатга қарашли мактаблар ва касалхоналарда иш ҳақининг ўсиши меҳнат мигрантларининг хорижий мамлакатлардан (асосан Россиядан) пул жўнатмаларининг 13,5 фоизга қисқаришини қоплагани важидан аҳоли томонидан истеъмол қилиш ҳажми ўсган.\n2020 йилда Қирғизистон иқтисодиётининг ўсиши 4 фоизни ташкил этиши прогноз қилинмоқда. “Олтин экспорти глобал молиявий беқарорликдан ютиши мумкин бўлса ҳам (олтин қазиб чиқариш ва сотиш Қирғизистон бюджетининг асосий манбаларидан бири саналади – “Фарғона” изоҳи.), COVID-19 коронавируси туфайли Хитойдан хом ашё, машина ва жиҳозлар ва озиқ-овқат етказиб беришдаги узилишлар ишлаб чиқариш, қурилиш ҳамда импортга қарам бўлиб қолган бошқа соҳаларни ҳаракатсизлантириб қўяди. Агар эпидемия билан боғлиқ вазият янада ёмонлашиб, ёпиқ чегараларнинг очилиши чўзилиб кетса, [иқтисодиётнинг] ўсиши янада кўпроқ секинлашуви мумкин. Шундан кейин у 2021 йилда минтақада умумий аҳвол барқарорлашганидан сўнг 4,5 фоизгача ўсиши керак. Таклифлар ҳақида сўз юритилаётган экан, олтин ишлаб чиқариш яхши даражада қолади. Талаб ҳақида гапириладиган бўлса, [эҳтимолий харидорларнинг] харажатлари қисқариши мумкин, айниқса агар Қозоғистон ва Россиядаги инқироздан кейин пул жўнатмалари камайиши ортидан аҳоли томонидан истеъмол қилинадиган бўлса. Ўртача инфляция чегараларнинг ёпилиши ва қирғиз сўмининг АҚШ долларига нисбатан курси пасайиши важидан 2020 йилда озиқ-овқатга нарх-навонинг ўсиши 3,5 фоизгача ўсиши мумкин”, — дейилади ОТБ маърузасида.\nТожикистон иқтисодиётининг умумий кўрсаткичлари давлат томонидан салмоқли инвестицияларнинг давомий киритилиши, пул жўнатмалари ҳажми ўсиши ҳамда заиф инвестициялар ва банк соҳасидаги ҳал қилинмаган муаммолар шароитида давлат бошқаруви остида саноатлаштириш ишларининг давом этиши сабабидан 2018 йилги 7,3 фоиздан 2019 йилда 7,5 фоизгача яхшиланди.\nДушанбедаги бозор . Екатерина Иващенко фотосурати, «Фарғона"\nОТБ мутахассислари прогноз қилишича, Тожикистонда иқтисодиёт ривожланиши сурати 2020 йилдаги 5,5 фоиздан 2021 йилдаги 5 фоизгача секинлашади. Бунинг сабаблари сифатида коронавирус тарқалишига қарши қабул қилинаётган чораларнинг кутилаётган оқибатларидан ташқари, мамлакатнинг хусусий инвестициялар учун кам жозибадорлигини, шунингдек, Россиянинг ички иқтисодий муаммолари туфайли пул жўнатмалари ҳажмининг кичиклашиб кетганини (Тожикистон фуқаролари пул ишлагани асосан Россияга борадилар) кўрсатиш мумкин. Кўрсатилган омиллардан ташқари Тожикистоннинг молиявий аҳволи учун муҳим бўлган молиявий таҳликалардан яна икки йирик банкнинг ҳамда бир нечта давлат корхоналарининг заифлигини ҳисобга олиб қўйиш керак. Шунингдек, Роғун ГЭС қурилиши бўйича фаолликнинг бирмунча пасайиши ҳамда Туркманистон-Хитой газ қувурининг Тожикистон участкаси қурилишининг секинлашуви прогноз қилинмоқда.\nМаҳаллий валюта сомонийнинг россия рублининг девальвацияси ортидан эҳтимолий қулашига, кузда кутилаётган президент сайловлари важидан (хусусан, давлат томонидан бериладиган иш ҳақини кўтариш учун) йил давомида пул массасининг тезда ўсиб кетишига ва ноябрь ойида электр энергиясига тарифларнинг кўтарилишига қарамай, 2020 йилда инфляция 10 фоиздан паст даражада қолади. ОТБ мутахассисларининг хулосасига кўра, 2020 йилда Тожикистон бюджетига солиқ тушумлари 10 фоизга қисқаради. Бу биринчи навбатда импорт ҳажмининг пасайиши сабабидан содир бўлади. Тахмин қилинишича, электр энергиясини ишлаб чиқариш ҳажми кўтарилиши ва уни Афғонистон ва Ўзбекистонга сотилиши шароитида экспортнинг умумий ҳажми 2020 ва 2021 йилларда 10 фоизга ўсиши мумкин.\nАшхабоддаги Савдо-кўнгилочарлик маркази . Илья Варламов фотоси, Varlamov.ru\nТожикистонда электр таъминотида чекловлар киритилаётгани ҳақида эълон қилдилар\nИқтисодий эркинлик рейтинги бўйича Ўзбекистон Тожикистондан илгарилаб кетди\nИкки давлат товарлар айланмаси кўрсатгичларидаги тафовут\nТожикистон 2020 йилда Ўзбекистондан кўпроқ газ сотиб олишни режалаштирган\nМеҳнат мигрантлари Тожикистонга давлат бюджетидан кўпроқ миқдорда пул жўнатганлар\nОТБ ўтган йилги Туркманистон иқтисодиётига баҳо бера туриб, расмий статистик маълумотларга таянади. Марказий Осиёдаги энг ёпиқ саналган мамлакатнинг ҳукумати 2018 йилда унинг иқтисодий сектори 6,2%, ўтган йили эса 6,3 фоизга катталашган, дея ҳисобот берганди. Халқаро валюта жамғармаси (ХВЖ) ҳисоблаб кўрса, Туркманистонда нефть ва газ қазиб чиқариш бўйича ўсиш 2018 йилда 5,4% ва ундан кейинги йилда 6,6 фоизни ташкил этган. “Маҳсулот ишлаб чиқаришни маҳаллийлаштириш (импорт ўрнини босиш) бўйича давлатнинг кўмаги иқтисодиётнинг бошқа соҳаларида 6,3 фоизга барқарор ривожланишига шароит яратиб берди. ОТБнинг дастлабки баҳоларига кўра, газ қазиб чиқариш ҳажмининг кўпайиши саноатнинг 2018 йилда 6 фоиздан [2019 йилда] 6,9 фоизгача ўсишига имконият берди. Хизмат кўрсатиш секторининг кенгайиши 7% даражасида қолди, шу билан бирга, чакана савдо, умумий овқатланиш ва транспорт соҳасида ўсиш қайд этилди. Қишлоқ хўжалигида пахта ва буғдой етиштириш бўйича ҳукумат белгилаб берган режалари бажарилгани боис, ўсиш 2018 йилдаги 3,5 фоиздан [2019 йилда] 4 фоизгача тезлашди”, — дея кўрсатилади ОТБ маърузасида. Шу билан бирга, Туркманистонда хорижий валютанинг етишмовчилиги расмий курс билан қора бозор курси ўртасидаги фарқни янада катталаштириб, импорт товарларга нархларнинг ўсишига олиб келди.\nОТБ мутахассисларига кўра, Туркманистон иқтисодиётининг ривожланиш сурати 2020 йилдаги 6 фоиздан 2021 йилда 5,8 фоизгача секинлашади, негаки углеводородларни қазиб чиқариш ва уларни экспорт қилиш соҳаларига қўшимча сармоялар киритиш лозим бўлади. Қишлоқ хўжалиги маҳсулотларини қайта ишлашда, енгил ва озиқ-овқат саноати, қурилиш материаллари ва химикатлар – маҳаллийлаштириш қамраб олган барча соҳалардаги ўсиш ҳисобига саноат 6-7% оралиғида ривожланади. Ҳукумат қишлоқ хўжалигини қўллаши ҳақида эълон қилгани муносабати билан агросектор жорий ва келгуси йилда 4 фоизга ўсиши прогноз қилинмоқда, ваҳоланки ички бозор талаби ўсиш сурати секинлашгани боис хизмат кўрсатиш соҳасидаги ўсиш 5-6 фоизга секинлашади. Инфляция, тахмин қилинишича, қисқариши керак, бироқ хорижий валюта тақчиллиги импорт товарларига нархларнинг кўтарилишига олиб келиши эҳтимоли мавжудлигини англатади.\nЎзбекистонда медицина ниқобларини ишлаб чиқариш . Uznews.uz сайти фотосурати\nЎзбекистон ҳукуматининг маълумотларига кўра, мамлакат иқтисодиёти ўсиш сурати 2018 йилдаги 5,4 фоиздан 2019 йилдаги 5,6 фоизгача сезилар-сезилмас даражада тезлашган. Хусусан, сув таъминоти шароитларининг яхшиланиши ҳамда пахта ва буғдой учун нарх белгилашдаги рағбатлар турли экинлар ҳосилдорлигини 3,7 фоизга кўтаришга имконият бергани боис, ўтган йили қишлоқ хўжалиги маҳсулотлари етиштириш ҳажми 2,5 фоизга ўсган (2018 йилда – аттиги 0,3%). Бундан ташқари, чорвачилик ривожланишининг ўсиши 1,7 фоизни ташкил этди. Инфратузилмаларни ривожлантириш ва саноат объектларини замонавийлаштириш билан бирга уй жой қурилиши кўпайгани эвазига қурилишда ўсиш 2018 йилдаги 14,3 фоиздан ўтган йили 19 фоизгача тезлашди. Углеводородлар қазиб чиқаришнинг секинлашуви қазилма хом ашёларини қазиб чиқариш саноатида ва карьерларда фойдали қазилмалар қазиб чиқаришни 1 фоизга қисқартиргани туфайли саноат ўсиши 2018 йилдаги 10,8 фоиздан 2019 йилда 6,6 фоизгача пасайди, ваҳоланки қайта ишлаш саноатида ўсиш сурати 7,9 фоиздан 9,4 фоизгача кўтарилди. Савдода, уй жой соҳасида, умумий овқатланиш, транспорт ҳамда алоқа хизматларини тақдим этиш соҳасида ўсиш пайсайгани боис, хизмат кўрсатиш соҳасида ҳам секинлашув қайд этилган: 2018 йилдаги 5,5 фоиздан ўтган йилда 5,1 фоизгача. Қайта ишлаш саноатига киритилган инвестициялар ҳажмининг кўтарилиши, фойдали қазилмалар қазиб чиқариш ва уй жой қурилиши ҳисобига асосий капиталнинг ялпи жамланмаси 2018 йилдаги 29,9 фоиздан 2019 йилда 33,9 фоизгача сакради. Инвестициявий иқлимнинг яхшиланиши хорижий займлар миқдорининг ўсишига ҳамда ишлаб чиқариш линияларини модернизациясига, ишлаб чиқариш захираларининг модернизациясига ва қурилишга киритилган тўғридан-тўғри инвестициялар ҳажмининг кўпайишига олиб келди. Аҳоли томонидан истеъмол ҳажми 2018 йилдаги 5,9 фоиздан 2019 йилда 5,7 фоизгача пасайган, бироқ ижтимоий истеъмол ўзининг ўсишини 4,8 фоиздан тахминан 5,5 фоизгача тезлаштирган. Давлат хизматчилари учун ойлик иш ҳақи ва даромадлари сезиларли даражада кўтарилган. Соф экспорт 4,2 фоизга ўсган, шундай қилиб экспортнинг ўсиши импорт ўсишидан ўзиб кетди.\nҲукуматнинг барқарорлаштириш бўйича кўраётган чораларига қарамай, 2020 йилда COVID-19 инфекциясининг салбий таъсири билан бирга табиий газ ва мисга нархларнинг пасайиши Ўзбекистон иқтисодиётининг ўсишини секинлатиб қўйиши эҳтимоли мавжуд.\nБуғдой ва пахта нархларининг эркинлаштирилиши ҳамда ишлаб чиқаришнинг структуравий ислоҳотлари қишлоқ хўжалик маҳсулотларининг ишлаб чиқариш ҳажмини кенгайишига олиб келиши кутилмоқда ва бу омил 2020 йилда қишлоқ хўжалигининг 2,5 фоизга ва 2021 йилда 3 фоизга ўсишига туртки бўлиши мумкин.\nСаноат ўсиши 2020 йилда 5 фоизга секинлашади, негаки, фойдали қазилмаларни қазиб чиқаришнинг қисқариши ҳамда табиий газга ташқаридан талаб пасайиши кутилмоқда. Ҳукуматнинг ишлаб чиқариш инфратузилмасини ва корхоналарнинг экспорт салоҳиятини яхшилаш бўйича режалари муносабати билан саноат ўсиши прогнозларга мувофиқ 2021 йилда 20 фоизни ташкил этади ҳамда ички ва ташқи талабнинг ўсишини ҳамда савдонинг тобора эркинлашувини акс этади. Уй жой қурилиши ислоҳоти ва шаҳар инфратузилмаларининг ривожлантирилиши туфайли 2020 йилда қурилиш ҳажми 17 фоизга ва 2021 йилда 15 фоизга ўсиши кутилмоқда. Иш ҳақи ва пенсиялар миқдорининг кўтарилиши ҳамда транспорт ва молия соҳасидаги ислоҳотлар савдо, транспорт ва банк иши соҳаларини қўллаб-қувватлаши керак. Шундай қилиб, коронавирус тарқалиши билан боғлиқ глобал ваҳималардан сўнг туризм секторидаги муҳтамал таназзулга қарамай 2020 йилда хизмат соҳаси 4 фоизга ва 2021 йилда 5,5 фоизга ўсиши кутилмоқда. Талаб ҳақида тўхтаб ўтиладиган бўлса, инвестициялар ўсишнинг асосий омили бўлиб қолади. Вақти-вақти билан иш ҳақининг кўтарилиши инфляцияни секинлатиш билан бирга 2020-2021 йилларда аҳоли томонидан истеъмолни қўллаб-қувватлаши керак, гарчи рубль курсининг долларга нисбатан пасайиши пул жўнатмалари миқдорига салбий таъсир кўрсатса ҳам.


6 март соат 00:01 дан Идлибда ўт очиш тўхтатилади – Эрдўған | Qalampir.uz\n6 март соат 00:01 дан Идлибда ўт очиш тўхтатилади – Эрдўған\nОлам\t06 Март 00:20 5259\n6 март соат 00:01 дан бошлаб Идлибда тинчлик сулҳи кучга кириб, ўқ отиш тўхтатилади. Бу ҳақда бугун, 5 март куни Россия Федерацияси Президенти Владимир Путин ва Туркия Республикаси Президенти Ражаб Тойиб Эрдўғаннинг тор ва кенгайтирилган доирадаги учрашувларидан кейин маълум қилинди.\nПутин ва Эрдўған бугун Москвадаги Кремль саройида учрашдилар. 2 соат 40 дақиқа давом этган яккама-якка учрашувлардан кейин яна уч соат кенгайтирилган доирадаги учрашув бўлиб ўтди. Жами олти соатлик учрашувлардан кейин икки давлат раҳбарлари ОАВга баёнот бердилар.\nЭрдўған сўзи аввалида Россияга таклиф этгани учун Владимир Путинга миннатдорлик билдириб, рус ва турк халқларининг тарихий илдизи чуқур эканига ишора қилди. Икки давлат ўртасидаги муносабатлар 5 асрлик тарихга эга эканини қайд этиб, бу йил дипломатик муносабатлар ўрнатилганига 100 йил тўлаётганини алоҳида таъкидлади.\nБаёнот чоғида Туркия раҳбари “Суриянинг Идлиб шаҳрида сулҳ бугун кечқурун, 00:01дан кучга киради”, деди.\nТуркия раҳбарининг сўзларига кўра, Идлиб деэскалация зонаси ҳолатини ўзгартириши керак.\n"Туркия ушбу мамлакатнинг ҳудудий яхлитлиги ва сиёсий бирлигига асосланган ҳолда Суриядаги инқирозга эчим топилгунча, ташаббусларни, шу жумладан Сочи келишувларини амалга оширишда давом этади", дейди Президент Эрдўған.\nТуркия раҳбари Идлиб шартномасини бузганлик учун барча жавобгарлик Башар Асад тарафдорлари зиммасида эканлигини таъкидлади. Унинг фикрича, Асад тарафдорларининг тажовузкор ҳаракатлари минтақадаги вазиятни издан чиқарган.\n“Шубҳасиз, Асад режимининг асосий мақсади Идлиб аҳолисининг омон қолиши ва шу билан Туркияга янги миграция босимининг тўлқинини шакллантиришдир”, дейди Эрдўған.\nПрезидентнинг таъкидлашича, Туркия Идлиб деэскалация зонасида Башар Асад режими тарафдорларининг тажовузкор ҳаракатларининг олдини олиш учун фаол чоралар кўрмоқда.\nЭрдўғаннинг таъкидлашича, Туркия ва Россия имкон қадар қисқа вақт ичида сулҳга амал қилади ва шундан кейин томонлар келишган ҳолда бошқа қарорлар қабул қилади.\n“Туркия Башар Асад тарафдорларининг ҳар қандай ҳужумларига жавобан кучли зарба бериш ҳуқуқини ўзида сақлаб қолади”, дейди Эрдўған.\nТуркия раҳбари Сурия муаммосини ҳал этишда Россия билан алоқаларини юқори баҳолади.\n"Туркия ва Россия ўртасидаги ҳамкорлик руҳи Суриядаги можарони тўхтатиш бўйича халқаро ҳаракатларга мисли кўрилмаган ҳисса қўшди", дейди Эрдўған.\nВладимир Путин Ражаб Тойиб Эрдўған Идлиб\n06 Апрель 20:50 41184\n07 Апрель 19:04 39668


«Ўз фарзандини азоблаётган она» видеосидаги шахслар...\n27.02.2021 15:30 0 3489\nҚайд этилишича, мазкур ҳолат Тошкент шаҳар ИИББ раҳбарияти томонидан назоратга олинган. Юнусобод тумани ИИО ФМБ ходимлари томонидан ўтказилган текширув давомида видеода акс этган фуқароларнинг шахси аниқлади.\n35 ёшли Шахло Э. ва 45 ёшли Зайниддин Э. ажрашиш ёқасидаги оила. Шахло Э. муқаддам хотин-қизлар масалалари бўйича инспекторларга мурожаат қилган ва унга ҳимоя ордери берилган. Шунингдек, эр-хотин ўзаро жанжали жараёнида 9 ёшли вояга етмаган фарзандидан фойдаланаётганлиги аниқланган. Видео ўтган йили суратга олинган бир нечта видеотасвирлардан монтаж қилинган. Ички ишлар органлари ходимлари томонидан бола таҳсил оладиган мактаб ўқитувчилари билан ўтказилган суҳбат жараёнида, сўнгги вақтларда бола хулқидаги ўзгаришлар уларни ташвишга солаётганлигини маълум қилишган.\nБоланинг ота-онаси билан суҳбат ўтказилган. Боланинг ўзи билан Тошкент шаҳар ИИББ Вояга етмаганларни ижтимоий-ҳуқуқий қўллаб-қувватлаш маркази психологлари ишламоқда. Боланинг келгусидаги тақдирини ҳал қилиш учун масъул ташкилотларнинг қарори чиққунга қадар, у мазкур марказга вақтинча жойлаштирилади.\nоила бола ИИББ она\nҲодиса 05/04, 00:46\nҲуқуқ 31/03, 21:22\nҚиз болага нисбатан талончилик қилган шахс ушланди\nҲодиса 27/03, 15:52


Эртага 8 сентябрь куни Тошкент марказидаги кўчалар ёпилади » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Эртага 8 сентябрь куни Тошкент марказидаги кўчалар ёпилади\n07-09-2017 10:41 0 916 Рейтинг1 Чоп этиш\nЭртага 8 сентябрь куни Тошкент марказидаги кўчалар ёпилади\n“Ўзбегим миллий қадриятлари” фестивали ўтказилиши муносабати билан, Тошкент шаҳар ҳокимининг қарорига асосан Тошкент шаҳар кўчаларида ҳаракатланиш хавфсизлигини таъминлаш мақсадида, тадбир ўтказиладиган куни барча турдаги транспорт воситалари харакати чекланади деб ахборот бермоқда Тошкент шахар ИИБ нашри.\nҲаракат чекланадиган кўчалар рўйхати:\n2017 йил 08 сентябрь соат 10.00дан-20.00гача.\n–А.Темур-Шахрисабз кўчасидан Навоий кўчасига қадар;\n- Шевченко-Шахрисабз кўчасидан И.Каримов кўчасига қадар;\n- И.Каримов-Ш.Рашидов кўчасидан Шахрисабз кўчасига қадар;\n- Матбуотчилар-Ш.Рашидов кўчасидан Зарафшон кўчасига қадар;\n- Буюк Турон-Навоий кўчасидан И.Каримов кўчасига қадар;\n- Зарафшон-Навоий кўчасидан И.Каримов кўчасига қадар;\n- Олой-Шахрисабз кўчасидан Истиқлол кўчасига қадар;\n- Мустақиллик-Шахрисабз кўчасидан Амир Темур хиёбонига қадар;\n- Махтумкули-Шахрисабз кўчасидан Амир Темур кўчасига қадар;\n- Истиқбол-Шахрисабз кўчасидан Амир Темур хиёбонига қадар.\nШунингдек, тадбир ўтказиладиган вақтда шароит тақазо этса, юқорида кўрсатилган кўчаларга ёндош бошқа кўчаларда ҳам транспорт воситалари харакати чекланиши мумкин.


Сана: 6-03-2018, 18:06 | Бўлим: Янгиликлар, Ветеринария хужжатларини расмийлаштириш\nАдлия вазирлиги ҳамда Ахборот технологиялари ва коммуникацияларини ривожлантириш вазирлигининг қарори (28.02.2018 йилда 2976-сон билан рўйхатдан ўтказилган) билан Давлат хизматлари ягона реестри тасдиқланди.\nЭслатиб ўтамиз, Президентнинг 12.12.2017 йилдаги ПФ–5278-сон Фармонига мувофиқ, 1.01.2018 йилдан бошлаб тадбиркорлик субъектларига хизмат кўрсатган «ягона дарча» марказлари Давлат хизматлари марказларига ўзгартирилган. Эндиликда Марказлар бизнесга ҳам, фуқароларга ҳам кўмак бермоқда. Улар орқали кўрсатиладиган давлат хизматлари Ягона реестрда келтирилган бўлиши шарт.\nРеестр 444 та давлат хизматини ўз ичига олган. Ушбу хизматларни қандай органлар кўрсатиши, кимлар хизматдан фойдаланиши мумкинлиги (юридик / жисмоний шахслар), мурожаат қилиш тартиби қандайлиги (анъанавий / электрон шаклда), ҳақ тўлаш керак ёки керак эмаслиги, шунингдек якунида бериладиган ҳужжат кўрсатилган.\nБу – муҳим! 1 июндан бошлаб реестрга киритилмаган давлат хизматлари кўрсатилмайди.\nҲужжат Қонун ҳужжатлари маълумотлари миллий базасида эълон қилинган ва 1.03.2018 йилдан кучга кирди.\nТИФ ТННИНГ ЯНГИ ВЕРСИЯСИ КУЧГА КИРДИ\nПрезидентнинг 28.12.2017 йилдаги ПҚ–3448-сон қарори билан Ташқи иқтисодий фаолият товар номенклатурасининг (ТИФ ТН) 2017 йилги версияси амалга киритилди. ...\nДавлат хизматлари ягона реестри тўғрисидаги Низом\nЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ 2015 ЙИЛ 13 МАЙДАГИ 120-СОНЛИ ҚАРОРИ ДАВЛАТ ХИЗМАТЛАРИ КЎРСАТИШ ҲАМДА ДАВЛАТ ОРГАНЛАРИ ВА БОШҚА ТАШКИЛОТЛАРНИНГ ИДОРАЛАРАРО АХБОРОТ...


Жорий йилнинг ўтган ойлари давомида Риштон туманида 13 та ёнғин қайд этилди.\nТуман ҳудудида фаолият кўрсатаётган чойхона ва ошхоналарда, бозорларда, фуқаролар кўп йиғиладиган жойларда туман ишчи гуруҳи аъзолари томонидан турли тарғибот-ташвиқот ишлари олиб борилмоқда. Жумладан, туман ҳудудидаги кўп қаватли уйларнинг биринчи қаватида ташкил этилган савдо, маиший ва хизмат кўрсатиш объектларининг ёнғин хавфсизлиги ҳолатлари ўрганилиб, аниқланган камчиликларни жойида бартараф этиш чоралари кўрилмоқда.\nШунга қарамасдан, айрим фуқаролар газ ва электр энергиясидан фойдаланишда амалдаги тартиб-қоидаларга риоя қилмаётганликлари аниқланмоқда. Қўлбола усулда ясалган турли хилдаги электр ускуна ва мосламалардан, табиий газдан резина шланглар орқали сўрғичлардан фойдаланиш хонадонларда ёнғин келиб чиқишига, фуқароларнинг турли даражадаги куйиш тан жароҳатлари олишларига олиб келмоқда.\nЮқоридагилардан келиб чиқиб газ, электр энергияси, ўтин, кўмирдан фойдаланишда ёнғин хавфсизлиги қоидаларига қатъий амал қилиш нафақат ўзимиз, балки оиламиз ва жамиятга ҳам фойдали эканлигини асло унутмаслигимиз керак.\nФарғона вилояти ИИБ ЁХБ тарғибот бўлими\nРиштон тумани ЁХБ катта инспектори,\nКомиллик ўчоғи, меҳр ошёни »


Ҳиндистондаги поезд ҳалокати қурбонлари сони ортиб бормоқда » Ўзбекистон янгиликлари – Zamin.uz\nҲиндистондаги поезд ҳалокати қурбонлари сони ортиб бормоқда\nҲиндистоннинг Уттар-Прадеш штатида поезднинг ҳалокатга учраши қурбонлари сони 123 кишини ташкил қилмоқда. Маҳаллий нашрларда ёзилишича, фожиа оқибатида яраланганлар сони 200 нафардан ортган, дейилади "Кун" нашрида.\nБундан аввалги хабарларда 90 киши ҳалок бўлгани билдирилган эди.\nКанпур шаҳридан 100 километр нарида Индор-Патна экспрессининг 14 вагони рельслардан чиқиб кетди. Воқеа маҳаллий вақт билан соат 3:00да рўй бергани боис йўловчиларнинг кўпчилиги ухлаётган эди.\nҲиндистон йўл вазири Суреш Прабху бу ҳодиса бўйича синчиковлик билан текширувлар олиб борилиши, айбдорлар топилиб жазоланиши ҳақида маълум қилган. У шунингдек, қурбонларнинг оилаларига 350 минг рупийдан (5,2 минг доллар) бир марталик мукофотлар, жароҳатланганларга эса 50 минг рупийдан (735 доллар) берилиши ҳақида билдирган. Шунингдек, ҳодиса рўй берган штат учун ҳам молиявий кўмак ажратилади.\nТеглар: берилиши ҳам ҳар энг ва нафарга\n18:55 Мексика пиротехника бозоридаги портлаш қурбонлари сони 42 кишига етди\n01:17 Нигериядаги хато авиазарба қурбонлари сони 230 нафардан ошиб кетди\n16:20 Қримдаги вертолётнинг ҳалокатга учраши оқибатида қурбон бўлганлар сони 3 кишига етди\n14:18 Таиландда паромнинг ҳалокатга учраши оқибатида ҳалок бўлганлар сони 18 кишига етди\n17:07 Мексикада Зика вирусига чалинганлар сони 1,3 минг кишига етди\n12:45 Мьянмадаги кўчки қурбонлари сони 104 кишига етди


00:00 / 10.03.2007 | eski savollar | 1278\nАссалому алайкумСавол: Бир биродар билан суҳбатлашаяпганимда,Оллоҳ ё'лида қийналганлар ҳақида гап кетиб қолди.Мен Оллоҳ ё'лида қийналганларга ҳавас қиламан.Чунки оҳиратда ажри катта бо'лади деган эдим.Биродарим: ё'қ,ҳавас қилинмайди.Чунки ба'зи саҳобалар бо'лганки,деб Маккада иймонларини яшириб юрган бир саҳобани келтирди.Исмлари эсимдан чиқди.О'шалар ҳеч бир қийинчликсиз вафот қилганлар дедилар.Я'ни бошқа саҳобалар мушриклардан озор чэкишганда,о'ша саҳоба иймонларини яшириб юриб,кейин Мадинага ҳижрат қилганлар деди.Шунинг учун ба'зи кишиларни Оллоҳ таоло ҳеч бир қийинчиликсиз жаннатга киргизади деди.Шунга ундай ҳавас қилманг дедилар.Я'ни бизни ҳам шундайлардан қилсин демоқчи бо'лганлар.Савол шуки,мен ҳавас қилиб ҳато қилганманми? То'г'рисини айтсам,ба'зи ҳолатларда Оллоҳ ё'лида қийналганларга ҳавасим келади ва қанийди мени ҳам шундайлардан қилса эди деб қоламан.Оҳиратда ажрим катта бо'лар эди деб қоламан.Бу ишим ҳатоми?\nАбдурроҳман ибн Жубайр ибн Нуфайр ўз оталаридан ривоят қилади:«Бир куни Миқдод ибн Асваднинг олдида ўтирган эдик. Бир киши ўтиб қолди ва:«Бу кўзлар қандай яхши кўзлар-а! Расулуллоҳ соллаллоҳу алайҳи васалламни кўрган кўзлар бу!… Аллоҳга қасамки, бизнинг кўзларимиз ҳам шу кўзлар кўрган нарсани кўрган бўлса эди. Сен ҳозир бўлган нарсаларга биз ҳам ҳозир бўлсак эди», деди. Бундан у (Миқдод ибн Асвад) ғазабланди. Мен ажабланиб қолдим. Чунки яхши, чиройли гаплар айтилаётган эди. У ҳалиги одамга қараб: «Аллоҳ таоло кишига ғойиб қилган нарсани орзу қилиб нима қилади? Агар ўша пайтларда бўлганингда нима бўлишни ўзи билмайсан. Аллоҳга қасамки! Расулуллоҳ соллаллоҳу алайҳи васалламнинг ҳузурларида кўп одамлар бўлган. Лекин кўпини Аллоҳ таоло тумшиғидан тортиб жаҳаннамга туширди. Улар у кишининг даъватига ижобат қилмадилар ва тасдиқламадилар. Ундан кўра Аллоҳ азза ва жаллага Ўзини танитгани учун ва Набийингиз соллаллоҳу алайҳи васаллам келтирган нарсани тасдиқлайдиган қилиб қўйганига ҳамд айтмайсизларми?! Бошқалар туфайли балодан қутилдингиз. Аллоҳга қасамки! Ҳеч бир Пайғамбар Набий соллаллоҳу алайҳи васаллам Пайғамбар қилиб юборилган вақтларидагидек шиддатли пайтда келмаган. Дин йўқ пайт эди. Жоҳилият даври эди. Одамлар бутларга чўқинишдан афзал ибодат йўқ, деган тасаввурда эдилар. Ана шу вақтда У зот фурқон билан келиб, у билан ҳақ ва ботилнинг орасини ажратдилар. У ила ота билан бола орасини ажратдилар. Ҳатто одам отаси, боласи ака-укасини кофир ҳолда кўрарди. Аллоҳ таоло Ўзи ҳоҳлаган одамларнинг қалб қулфини иймон билан очди. У агар ҳалок бўлсалар, улар дўзахга тушишини биларди. Кўзи қувончга тўлмас эди. У ўз маҳбубини дўзахдалигини биларди. У Аллоҳ таоло Қуръони Каримда: «Эй Роббимиз! Бизга жуфти ҳалолларимиздан ва зурриётларимиздан кўз қорачиғимизни – кўзимизга қувонч бўладиган нарсани бергин», дегани шу эканини ҳам биларди» - деди». Шарҳ: Демак, жуфти ҳалоли ўзига мос бўлса, иймон-исломда бўлса, тоат-ибодатли бўлса, бундай жуфти ҳалол мусулмон одамнинг кўз қувончи бўлади. Зурриётлар ҳам иймонли, ибодатли бўлса, тақволи бўлса, уларни кўриб мусулмон ота-онанинг кўзи қувнайди. Акс ҳолда, бу аҳволида дўзахга тушади, деб қайғураётган ота-она ҳеч қачон қувонмайди. Демак, бола кўзнинг қувончи бўлиши учун, иймонда, исломда бўлиши, шариатда бўлиши керак экан. Бу ривоятдаги бобга боғлик жой боланинг кўз қорачиғи эканлиги ҳақидаги ояти каримадан келтирилган иқтибосдир.Ушбу ривоятдан олинадиган фойдалар:1. Ўзи яшаб турган вақтдан олдин ўтган вақтда бўлишни орзу қилиш яхши эмаслиги. Чунки унда ҳоли нима бўлиши номаълум. 2. Аллоҳ таолога банда У зот уни Ўзини танийдиган ва Расулуллоҳ соллаллоҳу алайҳи васаллам келтирган нарсаларни тасдиқлайдиганлардан қилиб қўйгани учун ҳамд айтиб туриши лозимлиги.3. Муҳаммад соллаллоҳу алайҳи васаллам энг қийин ва мураккаб даврда Пайғамбар этиб юборилганлари.4. Муҳаммад соллаллоҳу алайҳи васаллам ҳақни ботилдан ажратадиган Фурқон – фарқловчи билан келганлари.5. Исломдан олдин мушриклар бутларга ибодат қилишдан афзал ибодат йўқ деб юрганлари.6. Расулуллоҳ соллаллоҳу алайҳи васаллам Янги Пайғамбар бўлганларида бир оилада биров мўмин бўлса, унинг отаси, боласи, ака-укаси кофир бўлган ҳоллари бўлгани.7. Аллоҳ таоло қалби қулфини иймонга очган кишилар ўз яқинининг дўзахга тушишини билгани учун ташвишда бўлганлари.8. Жуфти ҳалоллар қўз қорачиғи-қувончи бўлиши.9. Зурриётлар қўз қорачиғи-қувончи бўлиши.Анас розияллоҳу анҳудан ривоят қилинади:«Бир киши Расулуллоҳ соллаллоҳу алайҳи васалламнинг ҳузурларида: «Аллоҳим! Менга мол-дунё берма, уни садақа қилиб юрмай. Менга бир бало бергинки, унга сабр қилиб, ажр олай» деб дуо қилди. Бас, У зот:«Субҳаналлоҳ! Тоқат қила олмайсан! Ундан кўра «Эй Роббимиз! Бизга бу дунёда ҳам, охиратда ҳам яхшиликни бергин ва бизни жаҳаннам азобидан қутқаргин, десангчи», дедилар».Одам боласи ўзига қийин бўладиган нарсани сўраб дуо қилмаслиги лозим. Ўша қийланиш савобга сабаб бўлса ҳам. Бало офатларга сабр қилган кишига ажри савоб борлиги ҳаммага маълум. Ушбу ҳ-ш.да зикри келаёган саҳобий р-у. ҳам анашу савобдан ҳосил қилиш ниятида дуо қилган эди. Н-м. унинг дуосини эшитишлари билан хатони тўғриладилар ва энг тўғри дуони ўргатдилар. Қ-к. оятидан иборат бўлган бу дунё энг яхши ва энг жамловчи дуолардан ҳисобланади.Анас розияллоҳу анҳудан ривоят қилинади:«Кирди», деди. Мен Ҳумайдга:«Н-м.ми?» дедим.«Ҳа! Бетобликдан чарчаган кишини кўргани кирдилар. У худди пати юлинган жўжага ўхшаб қолган эди. Бас, У зот: «Аллоҳга бир нарса ила дуо қил ёки сўра» дедилар. «Аллоҳим! Менга охиратда берадиган азобингни бу дунёда бер», деди. «Субҳаналлоҳ! Унга бардош қила олмайсан! Ундан кўра «Аллоҳим! Бизга бу дунёда ҳам яхшиликни, охиратда ҳам яхшиликни бергин ва бизни жаҳаннам азобидан қутқаргин» дегин», дедилар. У дуо қилди ва Аллоҳ азза ва жалла унга шифо берди». Бетоб киши ўзига қийин бўладиган нарсани сўрагандан кўра яхшиликнинг сўраши керак.


Руфат Рисқиевга 3 хонали уй қуриб берилмоқда (фото)\nРуфат Рисқиевга 3 хонали уй қуриб...\n14.10.2021 16:21 0 3958\n«Тошкент йўлбарси» номи билан жаҳонга машҳур бўлган афсонавий боксчимиз Руфат Рисқиев йил якунигача янги уйга кўчиб ўтади. Бу ҳақда МОҚ матбуот хизмати хабар бермоқда.\n«Давлатимиз раҳбарининг кўрсатмасига биноан ҳар бир соҳада фахрийларимизга эътибор қаратиш, уларни ижтимоий қўллаб-қувватлаш, ҳолидан хабар олиш бўйича қатор ишлар амалга оширилмоқда. Жумладан, Ўзбекистон бокс федерациясининг бош ҳомийси «Ўзбекистон темир йўллари» акциядорлик жамияти томонидан Руфат Рисқиевга янги хонадон қуриш ишлари бошланди», дейилади хабарда.\nЛойиҳага кўра, Руфат аканинг хонадонидаги бўш ер майдонига у киши учун барча қулайликларга эга 3 хонали уй қуриб берилади. Режа бўйича янги уй йил якунигача қуриб битказилади ва афсонавий боксчимиз унга кўчиб ўтади.\nСпорт 02/10, 10:26\n«Тошкент йўлбарси» 72 ёшга тўлди\n«Тошкент йўлбарси» 71 ёшга тўлди


ЎЗБЕКИСТОН РЕСПУБЛИКАСИ ОЛИЙ СУДИГЕНДЕР ТЕНГЛИК СУДЬЯЛАР ОРАСИДА ҲАМ ТАЪМИНЛАНИШИ ЧОРАЛАРИ КЎРИЛМОҚДА from\nГЕНДЕР ТЕНГЛИК СУДЬЯЛАР ОРАСИДА ҲАМ ТАЪМИНЛАНИШИ ЧОРАЛАРИ КЎРИЛМОҚДА\nСўнгги йилларда мамлакатимизда суд-ҳуқуқ тизимини изчил ислоҳ этиш орқали кўплаб амалий натижаларга эришилди. Давлатимиз раҳбари томонидан қабул қилинган фармон ва қарорлар, парламентга тақдим этилган Мурожаатномалар ҳамда 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси бугунги кунда Ўзбекистонда одил судлов жараёнида инсон ҳуқуқларини ҳимоя қилиш даражаси янги босқичга чиқишида асосий дастуриламал бўлди.\nЖорий йил 30 июнь куни Ўзбекистон Республикаси Президенти Шавкат Мирзиёев раислигида одил судловни таъминлаш ва коррупцияга қарши курашиш борасидаги вазифалар муҳокамасига бағишлаб ўтказилган видеоселектор йиғилишида бу борада эришилган ютуқлар таҳлил қилиниб, суд-ҳуқуқ соҳасида мавжуд айрим камчиликлар очиқ-ошкора кўрсатиб ўтилди.\nШу билан бирга, соҳада амалга оширилиши зарур бўл¬ган ислоҳотларнинг устувор йўналишлари атрофлича муҳокама қилинди.\nПрезидентимиз томонидан судьялар орасида гендер тенгликни таъминловчи механизмларни жорий этиш бўйича Ўзбекистон Республикаси Олий суди ва Судьялар олий кенгашига аниқ вазифа берилганини алоҳида таъкидлаш лозим.\nГендер тенглик, яъни эркаклар ва хотин-қизлар тенглиги — инсоннинг асосий ҳуқуқларидан бири ҳисобланади. Сўнгги тадқиқотлар шуни кўрсатмоқдаки, бу омил энг юқори даражадаги иқтисодий, ижтимоий ва сиёсий тараққиётнинг ҳам негизидир.\nМутахассисларнинг фикрича, фақат эркаклардан иборат жамоага нисбатан 50/50 фоиз эркак ва аёллардан иборат меҳнат жамоалари, айниқса, агар улар ақлий меҳнат билан банд бўлса, бир неча баробар юқо¬ри натижа кўрсатар экан.\nҚолаверса, гендер тенглик — бу мамлакатнинг демократик тараққиёт даражасини кўрсатувчи индикатор. Гендер тенглик — бу нафақат инсоннинг асосий ҳуқуқларининг ифодаси, балки тинчлик, фаровонлик ва барқарор ривожланишга эришишнинг зарур асоси ҳамдир.\nБугунги кунда мамлакатимизда аёллар ва эркакларнинг тенг ҳуқуқлилигини таъминлаш, хотин-қизларнинг давлат бошқа-рувидаги ролини ошириш, аёлларни турли масъулиятли лавозимларга тайинлашга алоҳида эътибор қаратилмоқда. Натижада аёлларимиз де¬путат, сенатор, ҳоким, элчи, прокурор, судья, солиқчи каби фахрли лавозимларда меҳнат қилмоқдалар.\nШуни алоҳида таъкидлаш жоизки, бугунги кунда турли даражадаги давлат ва жамоат ташкилотлари тизимида, шу жумладан, вазирлик ва идораларда, маҳаллий ижроия ҳокимияти органларида 1 минг 500 нафардан ор¬тиқ хотин-қиз раҳбарлик лавозимларида фаолият юритмоқда. Давлат бошқарувида хотин-қизлар иштирокини ошириш мақсадида, 6 минг¬дан зиёд фаол хотин-қизлардан иборат кадрлар захираси шакллантирилди.\nҲозирги вақтда уларни турли раҳбарлик лавозимларига тайёрлаш бўйича тизимли ўқувлар ташкил этилмоқда. Ички ишлар вазирлиги тизимида 16 нафар аёл раҳбарлик ишига тайинланган бўлса, яна 6 нафар аёл ҳокимлик лавозимини эгаллади.\nТурли даражадаги давлат мукофоти совриндорлари бўлган хотин-қизлар сони 2 минг 224 нафарга етди. Бугунги кунга қадар 577 нафар аёл «Мўъ¬табар аёл» кўкрак нишони билан тақдирланган.\nЎзбекистон тарихида биринчи марта миллий парламентда хотин-қизлар сони Бирлашган миллатлар ташкилоти томонидан белгиланган тавсияларга мос даражага етди. Мамлакатимиз парламенти хотин-қизлар сони бўйича дунёдаги 190 та миллий парламент ўртасида 37-ўринга кўтарилди.\nЮртимизда тадбиркор ва фермер хотин-қизларни ижтимоий ҳимоя қи¬лиш ва қўллаб-қувватлаш борасида қў¬шимча кафолатлар берилди.\nКатта компаниялар ва нодавлат ташкилотлар ходимларининг умумий сонидаги хотин-қизлар улушида гендер тенглик деярли тўлиқ таъминланган. Шунингдек, тадбиркорлик субъектларининг 20 фоиздан ортиғига хотин-қизлар раҳбарлик қилмоқда.\nБМТ Глобал кун тартибининг Барқарор ривожланиш мақсадларини изчил амалга ошириш бўйича тизимли ишларни ташкил этиш мақсадида, мам¬ла¬ка¬ти¬миз¬да «Ўзбекистоннинг 2030 йилгача бўлган даврда Барқарор ривожланиш соҳасидаги миллий мақсад ва вазифалари» қабул қилинган. Ушбу соҳадаги 5-мақсад — гендер тенгликни таъминлаш ҳамда барча хотин-қизларнинг ҳуқуқ ва имкониятларини кенгайтиришдан иборатдир.\nБу, ўз навбатида, иқтисодий, ижтимоий, ҳуқуқий ва бошқа чораларни қамраб олади. Мазкур вазифаларни бажариш учун барча давлат органлари ва ташкилотлари, муассасалари, шунингдек, давлат аҳамиятидаги жамоат ташкилотлари масъулдирлар.\nШу билан бирга, хотин-қизларнинг давлат ва жамият қурилишидаги иштирокини кенгайтириш, ижтимоий-иқ¬тисодий, таълим, соғлиқни сақлаш ва бошқа ижтимоий-иқтисодий соҳаларда эътиборни кучайтириш талаб этилади. Жумладан, хотин-қизларнинг эркаклар билан тенг даражада давлат ва жамият¬ бошқарувига оид долзарб масалалар юзасидан қарорлар қабул қилишда иштирокини кенгайтиришни таъминлаш лозим.\nЗеро, улар ҳудудларни ижтимоий-иқтисодий ривожлантиришга доир иш¬ларга етарли даражада жалб этил¬маяп¬ти. Давлат органлари ва ташкилотларида хотин-қизлар ва эркаклар ишининг сифатини баҳолаш, лавозимда кўтарилиш масалалари бўйича тенг имкониятларни яратишга қаратилган гендер тенгликни таъминлаш мезонлари мавжуд эмас.\nХотин-қизларнинг давлат ҳокимияти ва бошқарувидаги фаолияти тўғрисида жамиятда мавжуд айрим салбий қарашлар эса, уларнинг сиёсий жараёнларда ўз ғояларини илгари суришига тўсқинлик қилмоқда.\nБМТнинг Судьялар ва адвокатлар мус¬тақиллиги масалалари бўйича махсус маърузачиси Диего Гарсия-Саян 2019 йил Ўзбекистонга ташрифи асносида мамлакатимизда гендер тенгликни таъминлаш юзасидан қабул қи¬линган қонун ва ушбу йўналишдаги саъй-ҳаракатларга ижобий баҳо берган. Шу билан бирга, у Ўзбекистонда аёллар судьяликка кўпроқ жалб этилса, бу борада бошланган ижобий ислоҳотлар янада кўпроқ натижа беришини таъкидлаганди.\nҲақиқатан ҳам, юртимизнинг яқин тарихида Ўзбекистоннинг суд-ҳуқуқ соҳасида ҳуқуқшунос аёллар алоҳида ўрин тутгани билан боғлиқ воқелик БМТ Махсус маърузачисининг бу фикрини тасдиқлайди.\nХусусан, узоқ йиллар мобайнида Ўзбекистон Олий суди раиси бўлган, Марказий Осиёда жиноят ҳу¬қуқи фани асосчиси, юриспруденция бў¬йича илмий мақом олган биринчи ўз¬бек аёли — академик Хадича Сулаймонова, Ўзбекистон Адлия вазири бўлган ҳуқуқшунос олима, профессор Мамлакат Восиқова, Ўзбекис¬тон Олий суди раиси бўлган профессор Ҳалима Муҳитдинова ва бошқа ҳуқуқшунос аёлларимиз Ўзбекистонда ҳуқуқ¬шунослик ну¬фузини оширишга катта ҳисса қўш¬ган.\nТаҳлилларга кўра, ҳозирги кунда мам¬лакатимизда жами ишлаб турган 1 минг 206 нафар судьядан 1 минг 50 нафари эркаклар бўлиб, аёл судьялар атиги 156 нафар, яъни 12,9 фоизни ташкил қилади.\nфуқаролик ишлари бўйича судларда — 88 нафар;\nжиноят ишлари бўйича судларда — 27 нафар;\nиқтисодий ишлар бўйича судларда — 23 нафар;\nмаъмурий ишлар бўйича судларда эса, 8 нафар аёл судьялар ишлайди.\nЎзбекистон Республикаси Олий судида фаолият олиб бораётган жами 62 нафар судьядан 15 нафари аёл судьялардир. Бу рақам 24,2 фоизни ташкил этади.\nХорижий мамлакатларда ушбу кўр¬саткичлар нисбатан юқори эканини таъкидлаш лозим. Хусусан, БМТ Европа иқтисодий комиссияси маълумотларига кўра, қуйидаги мамлакатлар аёл судьялар сони бўйича энг юқори кўр¬саткичларга эга:\nЛатвия — суд тизимида ишловчи барча судьяларнинг 78,6 фоизи аёл судья¬лардан иборат;\nСловенияда бу кўрсаткич — 78,4 фоизга тенг;\nРуминия — 72,8 фоиз;\nХорватия — 70,6 фоиз;\nСербия — 70,5 фоиз.\nЎз навбатида, бу соҳада энг паст кўр¬саткичларга эга мамлакатлар ҳам аниқланган. Буюк Британия суд тизимида ишловчи барча судьяларнинг 28,4 фоизи аёл судьялардан иборат бўлса, бу кўрсаткич Арманистонда — 26,1 фоизни, Канадада — 23,5 фоизни, Лихтенштейнда — 23,1 фоизни, Озарбайжонда эса, 11,9 фоизни ташкил этади.\nТурли давлатлар амалиётида мазкур кўрсаткичнинг бир-биридан кескин фарқ қилиши, шубҳасиз, ушбу мам¬ла¬кат¬лар¬нинг ўзига хос тарихи, миллий менталитети, урф-одатлари, ривожланиш босқичи каби кўплаб омилларга боғлиқ, албатта.\nХорижий давлатлар суд-ҳуқуқ соҳасида гендер тенгликни таъминлаш учун турли чора-тадбирларни амалга оширган. Мисол учун Бельгия, Италия, Ироқ, Иордания каби мамлакатларда судьялик лавозимига аёл номзодлар учун алоҳида гендерлик квоталари ажратилган.\nЛекин Буюк Британия, Испания ва Франция давлатлари бундай гендерлик квоталарини жорий этишга қарши чиққан. Бунинг ўрнига улар олий юридик таълимга аёлларни кўпроқ жалб этиш, аёл судьялар учун турли шарт-шароитлар яратиш орқали гендер тенгликни таъминлаш маъқул деган хулосага келган.\nРоссия суд тизимида фаолият олиб борувчи судьяларнинг 66 фоизини аёл судьялар ташкил этади. Мутахассислар фикрича, бундай ҳолатнинг асосий сабаби — судьяликка номзодлар асосан суд аппаратида меҳнат фаолияти олиб борган судья ёрдамчилари ва котибларидан шаклланиши деб кўрсатилади. Чунки йиллар давомида судлар аппаратида ишлаган ушбу ходимлар суд тизими ва ҳужжатлар билан ишлаш жараёнини яхши билиб олишади.\nГап шундаки, Россияда судьяларнинг ёрдамчилари ва котиблари лавозимларида асосан аёллар ишлайди. Ушбу лавозимлардаги ходимларга кам ҳақ тўланади, иш ҳажми эса, кўп. Шу сабабли, оиланинг асосий боқувчиси ҳи¬собланган эркаклар ушбу лавозимларга интилмайдилар.\nХорижий мамлакатларнинг бу борадаги тажрибасини ўрганиш яна шуни кўрсатдики, кўплаб давлатлар суд тизимида аёл судьяларга гендер квоталари жорий этилишини қўллаб-қувватламайди. Бунинг асосий сабаби юриспруденция соҳасида аёл кадрларнинг етишмаслиги билан изоҳланади.\nШунга қарамай, бир қатор давлатлар судьяларни танлаш ва тайинлаш бўйича масъул органлар аъзоларини танлаш учун гендер квоталари тизимини жорий этишни маъқуллаган.\nМамлакатимизда Ўзбекистон Республикаси Судьялар олий кенгаши шундай орган ҳисобланади. Судьялар олий кенгаши таркибида, жорий йил 1 январь ҳолатига кўра, 12 нафар эркак ва атиги 1 нафар аёл судья фаолият кўрсатмоқда.\nГендер тенгликни таъминлаш бўйича яна бир чора бу — судьяликка номзодларни тайёрлайдиган таълим муассасасига тингловчиларни қабул қилишда гендер тенгликни таъминловчи механизмларни жорий этишдир. Юртимизда бундай муассаса Ўзбекистон Республикаси Судьялар олий кенгаши ҳузуридаги Судьялар олий мактабидир.\n2021 йил 1 январидан бошлаб, судья¬лик лавозимига номзодлар фақат ушбу мактаб тингловчилари орасидан тавсия этилиши кўзда тутилган. Бундай муҳим чоралар, албатта, мамлакат суд тизимида аёллар сонини оширишга сезиларли даражада таъсир кўрсатиши мумкин.\nДавлатимиз раҳбарининг суд-ҳуқуқ соҳасида гендер тенгликни таъминлаш бў¬йича механизмларни жорий этиш борасида берган топшириқларини бажариш мақсадида, Ўзбекистон Республикаси Олий Мажлис Сенатининг Гендер қўмитаси, Ўзбекистон Республикаси Олий суди ва Судьялар олий кенгаши томонидан алоҳида дастур қабул қилинди. Дастур мамлакатимизда аёлларнинг суд-ҳуқуқ соҳасидаги мавқеини ошириш, хусусан, аёл судьяларни қўллаб-қувватлашга қаратилган.\nДастурда бу борада, жумладан, қуйи¬даги вазифалар белгиланган:\nсуд тизимида гендер тенглик таъминланганлиги ҳолатини доимий мониторинг қилиб бориш;\nжойларда ҳуқуқшунос аёлларда судьялик касбига қизиқиш уйғотиш бў¬йича давра суҳбатлари ўтказиш;\nолий юридик маълумотга эга хотин-қизларни суд органларига кенг жалб қилиш;\nмуқаддам судья бўлиб ишлаган аёлларнинг ҳужжатларини ўрганиб, мақсадга мувофиқ деб топилган номзодларни судьялик лавозимларига тавсия этиш;\nСудьяларнинг одоб-ахлоқ кодексида гендер масаласига оид қоидаларни белгилаш;\nсудларда иш ҳажмини камайтириш ва судьялар ўртасида иш ҳажмини адолатли тақсимлаш чораларини кў¬риш;\nаёл судьялар учун қулай меҳнат шароити яратиш, уларнинг ижтимоий ҳи¬моя¬сини кучайтириш. Бу ўринда, жумладан, ёш боласи бор аёл судьяларга енгиллаштирилган меҳнат шароитлари, узайтирилган дам олиш вақти, қисқартирилган иш вақти белгилаш, аёллар учун қатъий бўлмаган иш вақтини белгилаш, тиббий таъминотини кучайтириш каби имтиёзлар назарда тутилган;\nсуд тизимида фаолият кўрсатаётган хотин-қизларга нисбатан иш жойларида тазйиқ ўтказиш ҳолатларининг олдини олиш ва хотин-қизлар билан ўзаро муносабат маданиятини юксалтириш бўйича профилактика тадбирларини ўтказиб бориш.\nХулоса қилиб айтганда, мамлакатимиз суд-ҳуқуқ соҳасида гендер тенгликка эришиш, ўз навбатида, хотин-қизларимизнинг қонунларда белгиланган ҳуқуқ ва эркинликларини ҳимоя қилишни таъминлайди.\nШу билан бир қаторда, бу йўналишдаги муҳим қадамлар соҳани жаҳон стандартларига мослаштириш, коррупция ҳолатларининг олдини олиш, адолат ва қонун устуворлигини таъминлашга хизмат қилади.


Жаҳон чемпионати қизиқ турнир. Унда ҳамма нарса бор: комедия, драма, трагедия... у шундай лаҳзаларни ҳадя этадики, яна ана шу онларга дуч келиш учун тўрт йил индамай кутишга рози бўласиз. Афсус чекмайсиз. На чора, илож қанча демайсиз. Шунчаки, кутасиз. Соғинч ила.\nСиз ва ўртоқларингиз унинг ўйинидан завқ олиб улғайган футболчиларингиз ва ёхуд заминимиздаги “икки бегона”нинг иккиси ҳам нимчоракда тўқнаш келишига бир бахя қолади-ю, бироқ.. бироқ ундай бўлмайди. Сиз бу ўкинчга ҳам чидайсиз.\nМамлакатингиз шарафини ҳакам сифатида ҳимоя қилаётган ўғлонларни кўрганингизда; шунингдек, ойнайи жаҳонда юрт байроғини кўриб қолганингизда сизда табассум пайдо бўлади. Ана, ана, бурчакроқда! Кўрдингми?! Вой, кўзингни каттароқ оч! Ҳа, ҳа ўша, дейсиз болаликдан бирга ўсган дўстингизга ватан байроғини мундиал ўйинларида кўриб.\nҚанийди, дейсиз нима учун ушбу сўзни ишлатганингизни билмай. Ва бироз ўйланиб қўшиб қўясиз: бизнинг йигитлар ҳам жаҳон чемпионатида ўйнаса.\nЧемпионат арафасида “икки”нинг “бири” бошқа клубга ўтиб кетади. Тасаввур қилинг, улар ажралишяпти.. Энди сиз ҳам бошқа жамоага мухлислик қилишингиз мумкин. Айтганча, фақат бир футболчига боғланмаган-ку клуб. Тўғрими? Сиз мардсиз. Барибир “қаймоқрангли”ларга мухлислик қилаверасиз. Футболни ҳурмат қилган инсон шундай бўлиши керак.\nМана шундай ҳаёллар билан ўтирган бир паллангизда финал ҳуштаги янграйди ва сиз кутган жамоа чемпион!! Хурсандчилигингизнинг чеки йўқ. Ахир сиз буни қанча йиллардан бери кутасиз! Мана энди бемалол уҳласа ҳам бўлади.\nЭнди яна бир истагингингиз қолди. Мағлуб бўлавериб жонингизга теккан жамоанинг ана шу мундиал ўйинларида кўриш. Ҳа, бор-йўғи бир марта кўриш!..\nБарибир тинч уҳламай олмайсиз...


ИнтерФУТБОЛ :: «2+2» квотасини қайтариш учун\n«2+2» квотасини қайтариш учун\nТаниқли футбол мутахассиси Алишер Никимбаевнинг «Телеграм» каналидаги фикрлари билан танишишда давом этамиз. У ҳафта давомида одатдагидек, ўзбек ва Осиё футболи теграсида рўй берган турли воқеа-ҳодисалар юзасидан маълумот бериб, уларга муносабат билдирди.\n- Ҳисоб бўйича 24 марта ташкиллаштириладиган Кўрфаз кубоги Қатарда, минтақадаги мамлакатлар ўртасида дипломатик инқироз кузатилаётган паллада бўлиб ўтади. Бунинг оқибатида турнирда 8та эмас, фақат 5та жамоа иштирок этади. БАА, Саудия Арабистони ҳамда Баҳрайн вакиллари Қатарга киришмайди. Яман термасининг иштироки эса сўнгги дақиқаларгача сўроқ остида турганди. Якунда мазкур жамоанинг мусобақада қатнашиш масаласи ижобий ҳал қилинди. Турнир 24 ноябрь куни Қатар - Яман ўйини билан бошланади. Сўнгги тур баҳси 6 декабрга - Клублар ўртасидаги жаҳон чемпионати стартидан 5 кун олдинга белгиланган.\n- ФИФА палатаси «Бунёдкор» клубига рад жавоби берди. Гап шундаки, Тошкент жамоаси Достон Ҳамдамов трансфери учун компенсация олиш илинжида «Анжи» клуби устидан шикоят ёзганди. Эслатма, «Анжи» Ҳамдамовнинг шартномасида белгиланган товон пули - 300 минг еврони тўлиқ «Бунёдкор»га тўлагани ҳақида хабар берилганди. Афтидан, Тошкент жамоаси маҳачқалъаликларнинг кўпроқ тўлашларини хоҳлашган, бироқ шикоятга рад жавоби берилди. Мазкур ҳолатда тушунтириш бериш лозим. Ҳамдамовнинг «Бунёдкор» билан шартномани бекор қилишига клуб унинг шартларини бузгани сабаб сифатида кўрсатилган. Боз устига, жамоа футболчидан қарздор бўлган. Шу боис, Достон «Бунёдкор»дан эркин агент сифатида кетган ва клуб унинг бошқа жамоага ўтгани учун ҳеч қандай пул олмаган. «Бунёдкор» раҳбарияти ҳаракатидан шуни тушуниш мумкинки, клуб шартномада кўзда тутилган товон пулини ҳам олган эмас. «Бунёдкор» ФИФАга ушбу масалада мурожаат этиб, якунда ютқазди...\n- ФИФА Ижроий қўмитаси бир нечта қизиқарли қарорлар чиқарди. Янги формат ва кенгайтирилган таркиб (жами 20та жамоа қатнашади)да ўтказиладиган Клублар ўртасидаги ЖЧ-2021 мезбонлик ҳуқуқи кутилганидек, Хитойга берилди. Ёшлар ўртасидаги ЖЧ-2021ни эса Индонезия қабул қилади. Саудия Арабистони, БАА ва Баҳрайн ушбу турнирни бирга ўтказиш илинжида «заявка» топширганди. Ўсмирлар ўртасидаги ЖЧ-2021 Перуга топширилди. Аслида худди шу турнир жорий йили ушбу мамлакатда ўтказилиши керак эди, аммо объектларнинг тайёр эмаслиги сабаб, ФИФА ЖЧ ташкилотчилигини Бразилияга олиб берди. Афтидан, кейинги 2 йил ичида Перудаги стадионлар қуриб битказилади.\nИжроқўмнинг энг қизиқ қарори сифатида трансферлар бўйича ислоҳотларни кўрсатиш мумкин. Унинг қисқача мазмуни:\nФИФА футболчилар ижараси ва трансферлар учун агентлар оладиган пул бўйича чеклов ўрнатди. Янги қоидаларга кўра, мавсум-2020|2021дан эътиборан битта клуб 22 ёш ва ундан катта футболчилардан кўпи билан 8 нафарини ижарага бериши ёки олиши мумкин. Мавсум 2022|2023дан эҳтимолли ижара келишувлари сони 6тагача камайтирилади. Мазкур ҳолатда 2та клубга 3 нафардан кўп футболчини ўзаро алмаштириш ман этилади. Ижара чекловларидан ташқари, агентларга ажратиладиган тўловлар бўйича ҳам максимал кўрсаткич белгиланди. Яъни ўйинчини сотаётган клуб агентга кўпи билан трансфер суммасининг 10 фоизини ажратади. Воситачи шунингдек, футболчига тегадиган мукофотнинг 3 фоизидан кўпини ололмайди.\n- Осиё футбол конфедерацияси иккинчи марта ОФК кубоги финали манзилини ўзгартирди. Бунга қадар фақат ўйин жойи алмашганди (Пхеньян ўрнига Шанхай танланган), энди эса ҳам манзил (Куала-Лумпур), ҳам сана (2 ноябрь ўрнига 4 ноябрь) ўзгарди. Ҳозирча фақат финалчилар ўзгаришсиз турибди: КХДРнинг «25 апрель» ҳамда Ливаннинг «Ал-Аҳад» клублари.\n- ОЧЛ ярим финалидан сўнг Осиё клублар футболи мавсумида режалаштирилган 3та ўйин қолди. Булар - ОФК кубоги финали ва ОЧЛнинг 2та финали. Демак, ОФКнинг 2021 ва 2022 йиллар учун квоталар рўйхати якуний кўринишга келиб улгурди. Ҳар ҳолда, «Ғарб» минтақасида ҳеч қандай ўзгаришлар бўлмайди. Ҳаттоки, «Ал-Ҳилол» ҳар икки учрашувда ғалабага эришса ҳам, Саудия Арабистони ўз ҳисобига 1,5 балл қўшиб олади, бу эса Қатардан ўзиб кетиш учун етарли эмас. «Ал-Аҳад» эса Ливанга кўпи билан 0,8 балл келтириши мумкин, бу ҳам Туркманистонни ортда қолдириш учун камлик қилади.\n«Шарқ»да эса «интрига» сақланиб турибди. КХДР минтақанинг кучли олтилигига кириши мумкин. Бу эса мамлакатнинг 1та клуби ОЧЛ мавсумини гуруҳ босқичидан бошлашини англатади (КХДР «плей-офф» босқичидаги иштирокни кафолатлаб улгурган). Бунинг учун «25 апрель» клуби ОФК кубоги финали асосий вақтида ғалаба қозониши керак. Натижада муваффақият КХДР жамғармасига 1,6 балл келтиради. Агар воқеалар ривожи шундай кўриниш олса, ОФК олдида ҳал қилиниши лозим яна бир муаммо туғилади. Ҳар ҳолда, ЖЧ-2022 саралаши ва ОФК кубоги финали арафасида рўй берган воқеалар ҳамманинг ёдида. Шимолий кореяликларни ОЧЛга қўйишармикан? Эҳтимол, ўйинларни нейтрал майдонда ўтказиш талаб қилинар...\n- Ўзбекистон футболи учун кейинги мавсумларни минтақанинг 4-поғонасида бошлаш жуда муҳим. Яъни ушбу позиция бизга «2}2» квотасини қайтариб бериши мумкин. Бунинг учун 2021 йилги мавсум якунигача 4-ўринни сақлаб туриш талаб этилади.\nҚатар - 35,750\nСаудия Арабистони - 34,850\nЭрон - 30,350\nБАА - 15,733\nИордания - 15,600\nТуркманистон - 12,850\nЛиван - 10,067\nБангладеш - 8,367\nҲиндистон - 7,633\nТожикистон - 7,433\n- ОФК Ижроий қўмитаси ОЧЛ иштирокчилари сонини 40тагача ошириш бўйича қарор чиқарди. Бунинг натижасида ҳар бир минтақага биттадан гуруҳ қўшилади ва дастлабки 6та мамлакатнинг квоталари ўзгаришсиз қолади. Жумладан, Ўзбекистон квотаси 2021 ва 2022 йилларда ўзгармайди - «1}1». Бундан кўринадики, қўшимча жойлар рейтинг ўрталаридаги мамлакатларга ажратилади. Қайси мамлакатга нечта - буни билиш жуда қизиқ.\n- «Пахтакор» Ўзбекистон кубогини қўлга киритди. Энди мамлакатнинг 12 карра чемпиони 12 карра кубок соҳибига айланди. Қизиғи, «Пахтакор» сўнгги 8 йилда илк марта кубокни қўлга киритди. «Дубль» эса Тошкент жамоаси учун 2007 йилдан буён дастлабкиси бўлди. Мавсум ҳали давом этмоқда ва «Пахтакор» ўз тарихидаги илк «требл»ни қайд этиши ҳам мумкин.


Қайд этиш жоизки, Президентимизнинг шу йил 23 июндаги “2015/2016 ўқув йилида Ўзбекистон Республикаси олий таълим муассасаларига қабул тўғрисида”ги қарорига мувофиқ, жорий ўқув йилида олий таълимнинг бакалавриат йўналиши учун 57 907 ўрин ажратилди. Шулардан 19 120 нафари давлат гранти, 38 787 нафари эса тўлов-шартнома асосида ўқишга қабул қилиниши кўзда тутилган.\nТошкент кимё-технология институти (Қўнғирот бўлими)нинг махсус сиртқи бўлимига давлат гранти бўйича 65 нафар талаба ва Тошкент ахборот технологиялари университетининг махсус сиртқи бўлимига 50 нафар талаба тўлов-контракт асосида қабул қилинади.\nМазкур йилда республикамиздаги университет ва институтлар қабул комиссияларига 605 минг 836 нафар йигит-қиз ҳужжат топширди. Бир ўринга ўртача танлов 10,45 тани ташкил қилди.\nБиз Тошкент автомобиль- йўллар институтига борганимизда, бу ерда тест синовидан муваффақиятли ўтган кўплаб йигит-қизлар, ота-оналарнинг хурсандчилигию ҳаяжонига гувоҳ бўлдик.\n— Пухта билим олган, изланган одам, албатта, ўз мақсадига етишига бугун яна бир карра амин бўлдим, — дейди мазкур олий ўқув юртининг талабалигига муяссар бўлган қибрайлик Дилнавоз Аҳмедова. — 168,2 балл билан давлат грантига қабул қилинибман. Эндиги ниятим, аъло ўқиб, келгусида Ватанимиз равнақига муносиб ҳисса қўшадиган мутахассис бўлиб етишишдир.\nШу ўринда айтиб ўтиш керак, юртимизда тест жавобларини олий ўқув юртига келмасдан ҳам билиш имконияти яратилган. Бу қўшимча хизмат талабаликка даъвогарлару уларнинг яқинларига қулайлик туғдирмоқда. Хусусан, абитуриентлар тест имтиҳонлари жавоблари билан нафақат ўзлари ҳужжат топширган олий ўқув юртларида махсус ўрнатилган стендлар -орқали, балки “SMS” ва “Click” хизмати орқали ҳам танишишлари мумкин. Қолаверса, интернетдаги http://result2015.dtm.uz/ манзилидан ҳам тест натижаларини билса бўлади.\nМазкур рукндаги бошқа мақолалар: « Санъат гулшанининг ниҳоллари\tТашаббус, шижоат ва рағбат »


Беларус инқирози - ўхшашликлар\nБеларуслар қурби етмай қолган гўштни аксар ўзбеклар дастурҳонида ҳам ойлаб кўринмайди.\nБеларусда авж олган иқтисодий бўҳрон юки, айниқса оддий беларусликлар учун оғир кечмоқда. Нарх-наволар кескин ошиб бораётган бир пайтда, расмий Минск инқирозни бартараф қилиш мақсадида ташқаридан моддий ёрдам қидираётганига қарамасдан, беларуслар келажакларидан хавотирда. Ғарб кўп йиллардан бери авторитаризмда айблаб келадиган, кейинги бир йил давомида эса Россиянинг ҳам хафсаласи пир бўла бошлаган Беларусдаги иқтисодий бўҳрон баъзи жиҳатлари билан Ўзбекистонда кўп йиллардан бери сурункали давом этиб келаётган ва оддий ўзбекистонликлар ўрганиб кетган иқтисодий қийинчиликларга ўхшаб кетади, демоқда кузтаувчилар.\nМинсклик 81 яшар пенсионер Иван Антанюк бундан бир неча ой аввал нафақасига бемалол рўзғорини тебратиб турган эди. Мева-чева, гўшт ва сут маҳсулотлари, балиқ дастурхонидан аримас эди. Иван амаки баъзан тансиқ таомларни ҳам тановул қилиб турар эди.\nКуни-кеча уйи яқинидаги озиқ-овқат дўконидан ҳаражат қилган Иван Антанюк ўзининг харидорлик қурби анча пасайиб қолганидан хафа бўлиб гапиради.\n- Энг асосий нарсаларни огач қайтдим. Ун, сули, ёғ, творог, сир, сариёғ, кефир ва сут олдим холос. Нон, картошка ёки бошқа сабзавотлар олмасдан қатйдим. Гўшт ва колбсани камдан-кам оладиган бўлиб қолдик, сабаби булар анча қимматлашиб қолди,- дейди Иван амаки.\nБеларусда авж олган иқтисодий бўҳрон у каби пенсионерларни анча қийнаб қўйди.\nРоссия энергия воситалари нархларини оширгани ҳамда ўтган декабрдаги президентлик сайловидан аввал прездент Александр Лукашенка ҳукумати ўз рейтингини ошириш мақсадида олд-орқасига қарамасдан катта маблағларни сарфлагани ортидан бошланган инқироз Беларусда инфляцияни мисли кўрилмаган даражага кўтарди.\nИнқироз чуқурлашишининг олдини олиш чораси ўлароқ, Беларус ўтган ойда ўз рублини 36 фоизга, девальвация, яъни қадрсизлантиришга мажбур бўлди.\nПрезидент Лукашенка ўзини авторитар ҳукмдор деб биладиган Ғарбга нисбатан гина-кудуратларини четга суриб, Халқаро валюта жамғармасидан молиявий ёрдам сўради.\nҲукумат инқироздан чиқиш йўлларини қидираётган бир пайтда оддий беларуслар эртанги кунидан хавотирда. Тўплаб қўган пулларини хориж валюитасига алмаштириш илинжида бўлганларнинг валюта айирбошлаш шохобчалари олдида турнақатор бўлиб туришлари 20 аввал собиқ иттифоқ қулаганидан кейин аксар республикаларда кузатилан манзарани эслатмоқда.\nКузатувчилар фикрича, Бугун беларуслар бошдан кечираётган қийинчиликларнинг сабаблари баъзи жиҳатлари билан кўпчилик ўзбекистонликлар учун сурункали бўлиб қолган турмуш қийинчликлари омиллари ўртасида ўхшашлик бор.\nҲолбуки, дейди ўзбекистонлик иқтисодий шарҳловчи Ориф Хошимов, Ўзбекистон билан Беларус иқтисодларини бир-бирига солиштириб бўлмайди. Бунга оддий беларус билан оддий ўзбекистонликнинг харидорлик қурбидаги фарқ мисол бўлиши мумкин.\n- Беларусия ҳозир қанчалик танг аҳволда бўлишидан қатъий назар Беларус халқининг турмуш даражаси, Беларус фуқароларининг ўртача даромади Ўзбекистон халқининг турмуш даражаси ва ўртача даромадидан бир мунча баробар юқорироқ ҳисобланади халқаро кўрсаткичлар билан ҳисоблаганда ҳам. Беларусдаги муаммо билан Ўзбекистондаги муаммонинг битта ўхшаш жиҳати бу валюта курси, ташқи иқтисодий алоқалар имкон қадар давлат қўлида жамланган. Бунинг оқибатида ўз ўзидан Беларус ҳозирги кунда, ҳам сиëсий сабаблар бу ерда ўз ўрнига эга, бир мунча жабр кўраяпти, дейди иқтисодчи.\nТворог, сир, сариёғ, кефир сотиб олишга қурби етиб туриб, ҳафа бўлаётган минсклик пенсионер Иван амакини сариёғ ва сирнинг таъмини эсдан чиақараёзган оддий ўзбек тушунмаслиги турган гап, дея давом этади суҳбатдошимиз.\n- Илдизини бошқа жойдан излаш керак назаримда. Мисол учун Беларуслар сиз айтаëтган истеъмол карзинасига йиллар давомида эга бўлиб келган. 90 йиллардаги оғир аҳвол пайтида ҳам Беларус фуқаролари шундай маҳсулотларга ҳамма вақт ўзида имкон топа олган. 2000 йилларда тўқ вазиятга келганда ҳам имконият топа олган. Лекин бизнинг ўртача ўзбек фуқароси истеъмол карзинаси деярли ҳозир санаб ўтган маҳсулотларнинг аксариятига имконият топа олмаган. Қачондир бизда шу нарса бўлганда эди ва бугун шу нарсага олиш имконияти бўлмаганда эди, шундай норозилигига келган бўларди. Оддийроқ қилиб сизга айтадиган бўлсам, қайсидир фуқаромиз йиллар давомида, охирги 10 йиллар давомида ўртача ўзбек фуқароси, статистик ўзбек фуқароси сиз айтаëтган маҳсулотларни – пишлоқни, творогни, гўшт маҳсулотларнинг сиз айтаëтган бир неча турларини доимий равишда истеъмол қилиб келганда эди ва бугунга келиб шу нарсани истеъмол қилиш имкониятига эга бўлмаганда эди, Беларусга ўхшаган вазият юзага келган бўларди, дейди таҳлилчи.\nАлбатта, беларуслар бошидан кечираётган бўҳронни осон тутмаслик керак. Лекин бўҳрон бошлангандан бери Беларусда инфляция даражаси ўртача 50 фоиз, рубл девальвацияси 36 фоизни ташкил қилгани айтилмоқда. Бу мавзу халқаро сиёсий майдонда муҳокама қилинаётган асосий мавзулардан бирига айланган. Ўзбекистонда эса, масалан, миллий валюта жорий этилганидан бери, сўмнинг қадри 350 баробарга тушиб кетган, ўзбеклар нарх-наволарнинг доимий кўтарилишига ҳам кўникиб қолган.\n- Европанинг ҳозирги харитасига қарайдиган бўлсак, Европада тоталитар режим ҳисобланадиган биттагина давлат қолган. Бу Беларус. Бундан бошқа тоталитар режимга асосланган сиëсий ҳукумат қолгани йўқ. Ҳаммаси ўз ўзидан демократия йўлини танлаган. Ўзбекистонга қарайдиган бўлсангиз, Европадан анча узоқда ëки Россия истайдиган бир интеграция, ўзининг қамровига олишни истайдиган давлатларнинг ҳозирча рўйхатига кирмайди. Мен айтмоқчи бўлган нарсам, Беларусда Россиянинг ëки Евросоюзнинг манфаатлари кўпроқ даражада. Россиянинг бугунги кундаги манфаати фақат шунинг устига қурилган. Арзон ва доимий равишда узилишларсиз энергия ресурслари етиб бориб турса ва ишчи кучи бориб турса бўлди. Россия Федерациясининг Ўзбекистонда бошқа манфаати йўқ. Европада ҳам манфаат худди шунақа. Углеводородлар билан боғлиқ, Афғонистондаги барқарорлик билан боғлиқ транзит ҳудуди сифатида кўради холос Ўзбекистонни. Ҳеч қачон ўзига яқин бўлган маданият ва ўзига ўхшаши керак бўлган маданият сифатида қарамайди Ўзбеякситонга,- дейди иқтисодчи Ориф Хошимов.


10:53 19.05.2020 (Янгиланган 11:44 19.05.2020)\nРоссия ҳарбий-денгиз флоти яна 10га яқин янги сув ости кемаларини қабул қилиб олгач, 80 тагача субмариналарга эга бўлади. Шу жумладан, "Борей-А" лойиҳасининг иккита стратегик крейсери, иккита "Ясень-М" кўп мақсадли сув ости кемаси ва битта "Варшавянка"га.\n"Севмаш" корхонасида бу йил денгизда синовдан ўтказиладиган кемаларни топшириш гуруҳлари тузилган. Бу шуни англатадики, иқтисодий қийинчиликлар ва коронавирус пандемиясига қарамай, Россия ҳарбий-денгиз флоти (ҲДФ) манфаатларини кўзлаб иккита атомли сув ости кемалари гуруҳи муваффақиятли қурилмоқда.\n"Ясень-М" ва "Борей-А" субмариналари лойиҳалари тайёргарлик даражаси турлича: "Князь Владимир" ҲДФга топширилишга тайёрланмоқда, "Казань" синовлардан ўтмоқда, "Белгород" ва "Новосибирск" ўтган йили эллингдан (кемани қуришга мўлжалланган иншоотдан) чиқарилди. Россия тез фурсатларда дунё океанининг исталган жойида мамлакат манфаатларини ҳимоя қилишга ва НАТОнинг бир томонлама ҳарбий ҳукмронлигига йўл қўймасликка қодир янги сув ости флотини яратмоқда. Россия ҲДФ ўз таркибига 10 тагача янги сув ости кемаларини қабул қилиб, 80 тагача субмариналарга эга бўлади. Шу жумладан, "Борей-А" лойиҳасининг иккита стратегик крейсери, иккита "Ясень-М"кўп мақсадли сув ости кемаси ва битта "Варшавянка"га. Таъкидлаб ўтаман, сув ости кемалари инсониятнинг энг мураккаб ва мукаммал қуролидир.\nРоссия Федерациясининг стратегик сув ости кучларини янгилаш - ядровий жиловлаш ва миллий хавфсизликни таъминлашнинг асосидир. 12-май куни Северодвинскдан Оқ денгизга давлат денгиз синовлари учун йўл олган ракетали стратегик сув ости крейсер(РПКСН) Россиянинг ўсиб бораётган мудофаа салоҳиятини намоён қилмоқда. Бир неча кун давомида ўтказиладиган барча тизимлар ва имкониятларнинг сув усти ва ости ҳолатида тўлиқ текширувидан сўнг, кеманинг Шимолий флотга киритилиш санаси аниқланади. Синовларнинг асосий қисмини, шу жумладан, ракеталардан ўт очишни, "Борей-А" лойиҳасининг бош кемаси бўлган "Князь Владимир" РПКСН 2019 йил охирида ўтган.\nРоссия денгиз флоти аллақачон учта стратегик "Борей"га эга: "Юрий Долгорукий", "Александр Невский" ва "Владимир Мономах". Бу серияда бош кема "Юрий Долгорукий" ракета ташувчиси бўлди (Шимолий флот таркибига 2013 йилда қўшилган). Дастлабки учта кеманинг ҳар бири ўз шахталарида 16дан "Булава" қитъалараро баллистик ракеталари (МБР)га эга, кейингилари кўпроқ ракеталарга эга бўлиши мумкин (хусусиятлари ошкор этилмаган). Эслатиб ўтаман, Россия Мудофаа вазирлиги ҲДФга қўшимча иккита Борей-А 955А ракета ташувчисини етказиб беришни режалаштирган, ва шунинг билан серия 8 тадан 10 та кемагача кўпайтирилади.\nТўртинчи авлоддаги ўнта стратегик сув ости кемалари (учта "Борей" ва еттита "Борей-А") яқин ўн йилликлар давомида Россия ядро триадасининг денгиздаги асоси бўлиб қолади, камида 160 "Булава" ракеталарини ўз ичига олади, бу ҳар бири 100-150 килограмм бўлган 1600 дона бўлинадиган жанговар каллача дегани. Ракетанинг ҳаракатланиши максимал радиуси - 8000 километр. "Булава" душманнинг ракетага қарши мудофаасини четлаб ўтишнинг замонавий тизими, юқори тезлик ва маневрлиликка, қувватли қаттиқ ёқилғили двигател, кичик ҳажм ва бошқа денгизда жойлашган мукаммал қуролга муносиб ҳусусиятларга эгадир.\nRuptly / Youtube.com / U.S. Navy / twitter.com/Olegyasakov / РИА Новости\nАҚШ сув ости кемасининг намойишкорона музни ёриб чиқиши бироз ўхшамай қолди\nКучлар мувозанати ва давлат манфаатларини ҳимоя қилиш учун эҳтимолий душманнинг сув ости ракета ташувчиларининг кўп мақсадли "овчилари" ҳам муҳимдир (уларнинг вазифаси жанговар патрул ҳудудида АҚШ сув ости кемалари ва НАТОнинг бошқа ядровий давлатларини кузатиб боришдир). Такомиллаштирилган қилинган "Ясень-М" лойиҳасининг биринчи серияли кўп мақсадли "Новосибирск" сувости кемаси 2019 йил охирида сувга туширилди. Тез орада "Новосибирск" ҲДФ таркибига киритилади. Россия флоти ушбу сериядаги 7 та кемани олади.\n"Ясень-М" лойиҳасининг сув ости кемалари миналар, 533 миллиметрлик торпедалар, "Калибр" ва "Оникс" қанотли ракеталари, шунингдек, гипертовушли "Циркон"лар билан қуролланган. Бортида радиоэлектрон қуролларнинг мукаммал мажмуалари мавжуд. 13800 тонна сув ҳажмига эга ушбу турдаги кам сезиладиган кўп мақсадли сув ости кемалари 520 метр чуқурликка шўнғишга қодир. Автоном холатда туриш - 100 кун, сув ости тезлиги - 31 узел. Экипаж 64 кишидан иборат. "Ясень"лойиҳасининг буюк хусусиятлари ҳақида қуйидагилар далолат беради: Атлантика океанидаАҚШ ҳарбий-денгиз кучлари бир неча ҳафта давомида Россиянинг "Северодвинск" сув ости кемасини топа олмаган. Хизматнинг хусусиятлари ана шундай.\nNI дунёни 30 дақиқада йўқ қилишга қодир сув ости кемаларини маълум қилди\nБелгиланган вақтда, сув ости кемаси денгизга чиқади ва шўнғиш жойида ҳеч қандай из қолдирмайди. Экипаж хато қилишга ҳаққи йўқ ва катта чуқурликда, қуёш нурларини кўрмай, об-ҳаво ўзгаришини сезмасдан шиддатли хизматни ўтайди. Нафас олиш учун ҳавони регенерация тизими таъминлайди. Қўйилган вазифа бажарилганидан сўнг, сувости кемаси худди шу шунғиш нуқтасида юзага чиқади, баъзан бир неча ойлар ўтгач. Бу стратегик ва кўп мақсадли сув ости кемаларининг афзалликлари учун муқаррар тўловдир: яширинлилик, об-ҳавога қарам бўлмаслик, дунё океанининг исталган қисмида жанговар операцияларни бажариш, шу жумладан Арктик музининг остидан ракета ҳужумлари.\nБугунги кунда Россия бешинчи авлод ядро сув ости флотига асос солмоқда. Бунинг учун қуроллар тури янгиланмоқда, мақсадли белгилаш, алоқа ва бошқаришнинг илғор воситалари, шунингдек автоматлаштирилган разведка тизимлари жорий қилинмоқда. Бешинчи авлод атомли сув ости кемаларининг лойиҳалаш ҲДФнинг асосий талабларига қатъий мувофиқ равишда амалга оширилмоқда - яширинликни сезиларли даражада ошириш ва қурол тизимини мукаммаллаштириш. Душман риторикасининг кучайиб бориши ва Ғарбнинг қолоқ, тушкунликка тушган "бензоколонка-Россия" қиёфасини шакллантиришга уринишларига қарамай, Россия Федерациясининг кўплаб технологик чўққилари бошқа мамлакатлар учун етишиб бўлмасдир.\nАмерика мутахассислари Россия "бортида қитъалараро баллистик ракеталарга эга 955А "Борей" лойиҳасининг ғайриоддий имкониятлари бор, ядроли сув ости кемаларини қураётганини" тан олишга мажбур. The Drive нашри "Князь Владимир" РПКСНнинг эълон қилинган хусусиятлари, шовқинни сезиларли даражада камайтирадиган ва сув ости кемасини самарадорлигини оширадиган конструкторлик ечимлари ҳақида ташвиш билдиради. ОАВ маълумотларига кўра, "Борей" лойиҳаси крейсерининг қурилиш қиймати 400 миллион долларгача етади. Таққослаш учун, АҚШнинг кўп мақсадли Virginia сув ости кемаси Пентагонга 2,5 миллиард долларга тушади. Шу билан бирга, тўртинчи авлодли Virginia шу қадар шовқинли ва номукаммал бўлганки, жанговар вазифаларни муваффақиятли бажара олмайди (махфийликни йўқотиш сувости кемаси учун ҳалокатли).\nРоссия ҲДФда янги "Князь Владимир" стратегик ракета ташувчисининг пайдо бўлиши америкаликлар ва уларнинг иттифоқчилари томонидан жавоб бериб бўлмайдиган мушкуллик сифатида қабул қилинади. Дунё океанида янги гидроакустик тизимларини (SOund SUrveillance System тизимига ўхшаш) ривожлантиришни молиялаштиришга эҳтиёжни пайдо қилади(бу жуда қиммат ва душманни 100 фоиз аниқлаб олиш кафолатини бермайди). Аммо, "Борей"га жанговар топшириқни бажариш учун океандаги сувости кемаларига қарши тўсиқларни кесиб ўтишга ҳожат йўқ - "Булава" КБР ўзининг пирсларидан ҳам учирилиши мумкин.\nАҚШда "Ясень" лойиҳаси яхшигина маълум ва ҳом-хаёлларга берилишмаяптилар. Нуфузли The National Interest нашри "Северодвинск" атомли сув ости кемаси ядро ёки одатий вариантдаги 32 дона 3М-14К "Калибр" қанотли ракеталари билан қуролланганлигини ва бу ракеталар 2500 километрдан ортиқ масофани босиб ўтишга қодир эканлигини маълум қилди. "Ясень" синфидаги сув ости кемалари юқори тезликка эка, ўта шовқинсиз, жуда сезгир сенсорлар билан жиҳозланган, шунинг учун улар "АҚШнинг асосий ҳудудига таҳдиддир ". Бундан ташқари, Америка нашри "Северодвинск" ва "Казань" Американинг шарқий соҳилларидан 1000 кмгача яқинлашиб, "Буюк кўллар, Чикаго ёки Сент-Луисда жойлашган нишонларга"Северодвинск" и "Казань" зарба бериши мумкинлигини таъкидлайди. Нима сабабдан Россиянинг кўп мақсадли сув ости кемалари АҚШнинг қуруқликдаги нишонларига зарбалар беришлари кераклиги тушунтирилмади.\nНима бўлганда ҳам лойиҳанинг "овчилари" асосан душманнинг авиаташувчи ҳужум гуруҳларини ҳамда ташувчисига асосланган ҳужум гуруҳларини ва "Огайо" (ҳар бирида 12 тагача 475 килотоннлик W88 ядровий каллача ўрнатилган UGM-133 "Трайдент" II D5 типидаги 24 та баллистик ракеталар билан қуролланган) типидаги стратегик сув ости ракета ташувчиларини йўқ қилишга қаратилган.\nЗамонавий рус стратегик сув ости крейсерлари ва кўп мақсадли сув ости кемалари душманнинг муқаррар йўқ қилиниши учун яратилган ва океанларда мавжудлигининг ўзи билан мамлакатни ҳимоя қилади. Россия дунёнинг исталган бурчагида миллий манфаатларни ишончли ҳимоя қилишга қодир бўлган ҲДФни кучайтиришда давом этмоқда. Россиянинг ўсиб бораётган мудофаа потенциалидан Шимолий Атлантика альянсидаги "ҳамкорлар" қайғуда, аммо улар эҳтимолий ҳаражатларни ҳисоблаб чиқишни яҳшигина билади ва бу жиҳат бизнинг кўп қутбли дунёимизнинг нисбатан барқарорлигини кафолатлаб туради.\n13:03 03.06.2020 (Янгиланган 13:33 03.06.2020)\nТОШКЕНТ, 3 июн - Sputnik, Дилшода Раҳматов. Коррупция туфайли глобал иқтисодиёт йилига ўртача 2,6 триллион доллар йўқотади. Ўзбекистонда ушбу салбий ҳолат тиббиёт, таълим, банк, божхона, суд тизимларида, ҳуқуқни муҳофаза қилиш органларида, давлат хизматларида, шунингдек фуқароларни ишга ёллашда кенг тарқалган.\nЎтган йилнинг май ойида Президент Шавкат Мирзиёевнинг қарори билан Коррупцияга қарши кураш бўйича 2019-2020 йилларга мўлжалланган давлат Дастури тасдиқланди. Ўзбекистон Бош прокуратураси Академияси Коррупцияга қарши курашиш илмий-таълим маркази раҳбари Баҳодир Исмоилов Sputnik мухбирига унинг асосий жиҳатлари, бугунги кунда мамлакатда кенг тарқалган коррупция шакллари, шунингдек, давлат хизматчиларининг порахўрлиги ва сотқинлигига қарши қандай усуллар билан курашиш мумкинлиги ҳақида гапириб берди.\n- Коррупцияга қарши кураш дастурининг асосий жиҳатлари нимада?\n- Ушбу салбий ҳолатга қарши курашда ҳар бир давлат ўз спецификасидан келиб чиқади. Стратегия коррупция шароитлари, сабаблари ва хавфларига қараб белгиланади. Ўзбекистонда мустақилликка эришилгандан буён унга қарши курашиш масаласи кўтарилиб келинган, норматив ҳужжатлар қабул қилинган, аммо махсус дастурий ҳужжатлар бўлмаган. 2008 йилда Ўзбекистоннинг БМТнинг Коррупцияга қарши конвенциясига қўшилиши билан, давлат бир қатор мажбуриятларни, шу жумладан тизимли қарши курашиш, қонунчиликни такомиллаштириш ва ҳоказоларни ўз зиммасига олди.\n2017 йилда коррупцияга қарши кураш тўғрисидаги қонун имзоланди, унда ушбу йўналишдаги давлат сиёсати давлат дастурлари орқали белгиланиши белгилаб қўйилди. Улардан биринчиси, 2017–2018 йилларда бешта йўналиш ва конкрет чора-тадбирларнинг 51 пунктини ўз ичига олган.\nБизда коррупцияга қарши дастурларни ишлаб чиқишда тажрибамиз бўлмаганлиги сабабли, 2019 йилда президент ўз фармони билан икки йўналиш – олий таълим ва капитал қурилиш йўналишларини пилот йўналиш сифатида ишлаб чиқилишини белгилаб берди. Методика шулар ёрдамида ишлаб чиқилди.\nҲаммаси хавфлар таҳлилидан бошланади. Тегишли вазирликлар уларни баҳолаб, кейин йўл харитасини ишлаб чиқадилар. Кейин қандай норматив ҳужжатни қабул қилиш кераклиги ва идоранинг ўзида ким коррупцияга қарши кураш билан шуғулланиши тўғрисида қарор қабул қилинади. Идораларнинг ҳар бирига ҳуқуқ-тартибот ходимларини бириктириш имкони йўқ.\nШу билан бирга, халқаро тажриба шуни кўрсатадики, қонунбузарликларни аниқлашда ва келажакда бундай ҳуқуқбузарликлар содир этилмаслиги учун чоралар кўришга ички хавфсизлик хизматлари самаралироқдир. Шунга ўхшаш, идора даражасида ҳал қилиниши керак бўлган масалалар кўп.\nЯнги дастурнинг принципиал фарқи шундаки, у мамлакатда тўпланган тажрибани ҳисобга олган ҳолда муайян масалаларни ҳал этишга қаратилган. Ушбу ҳужжат тўртта устувор йўналишга эга: жамиятда ҳуқуқий маданият ва ҳуқуқий билимларни ошириш, ҳаётнинг барча жабҳаларида коррупциянинг олдини олиш, коррупциянинг дастлабки босқичларида олдини олиш (яъни жиноятчиликнинг профилактикаси) ва иқтисодиёт ва сиёсатнинг муайян соҳаларига нисбатан хавфлар олдини олиш. Шунингдек, унда 35 та аниқ чора-тадбирлар кўрсатилган.\n- Давлат хизматида коррупция намоён бўлишига қарши қандай усуллардан фойдаланиш мумкин?\n- Ўзбекистонда кадрлар танлаш билан шуғулланадиган ва кейинчалик уларнинг фаолиятини назорат қилувчи Давлат хизматини ривожлантириш агентлиги ташкил этилди. Аммо яна бир бора таъкидлаш жоиз - бу соҳадаги барча муаммоларни одамга ижтимоий кафолатлар ва муносиб маош бермасдан ҳал қилиб бўлмайди. Яна бир жиддий масала - давлат хизматчиларини ўқитиш. Улар учун чекловлар ва тақиқлар қонун билан белгиланиши мумкин, аммо у бу ҳақда билмаслиги мумкин. Илгари барча тақиқлар идоравий ҳужжатларда қайд этилган бўлган, аммо халқаро амалиётда барча давлат хизматчилари қайси соҳада ишлашларидан қатъи назар амал қилишлари керак бўлган талаблар тахминий рўйхати мавжуд.\nМасалан, улар асосий ишидан ташқари бошқа бирон бир фаолият тури билан, айниқса, тадбиркорлик фаолияти билан шуғулланишлари мумкин эмас ва улар совға олиш ҳуқуқига ҳам эга эмаслар. Лекин совға айнан нима эканлиги ва қандай миқдордаги совға жиноий жавобгарликка тортишга олиб келишини аниқлаш керак. Ҳозирча бу меъёрлар ҳар хил. Ҳамма нарса ҳисобга олиш керак, бундан ташқари, "давлат хизматчиси" тушунчасига аниқлик киритиш керак. Мисол учун, таълим тизими ўз талабларига эга, ҳуқуқни муҳофаза қилиш органларида эса ўз талаблари. Битта қонунда барчасини мужассамлаштириб бўлмайди, аммо умумий йўналишлар белгиланиши шарт.\nЎзбекистон коррупция рейтингида нечанчи ўринда?\nБу йил "Давлат хизмати тўғрисида" қонун қабул қилинади, Коррупцияга қарши кураш агентлиги ташкил этилиши режалаштирилмоқда, Давлат хизматини ривожлантириш агентлиги ишлаб келмоқда аллақачон. Катта иш амалга оширилмоқда, бир кунда ҳаммасини уддалаб бўлмайди.\n- Бугунги кунда Ўзбекистонда коррупциянинг қандай кўринишлари кенг тарқалган?\n- Энг кўп учрайдиган қоидабузарликлардан бири бу интизомий. Мураккаброқ кўриниши - маъмурий: бу баъзи қарорлар учун давлат хизматчилари томонидан ноқонуний мукофотлар, имтиёзлар олиш. Энг қийин тури - бу жиноий ҳуқуқбузарлик ва жиноятлардир: пора олиш, пора олишда воситачилик қилиш ва хизмат ваколатларини суистеъмол қилиш. Охиргилари жуда кенг тарқалган, аммо шуни таъкидлаш керакки, сўнгги йилларда бунинг кескин, деярли 30-40 фоизга пасайиши кузатилмоқда. Буни тадбиркорлик субъектлари фаолиятини текширишга мораторий жорий қилиниши билан изоҳлаш мумкин.\nКоррупция билан боғлиқ қоидабузарликлар ва жиноятлар камайиб бормоқда. Бунда электрон ҳукумат тизимига ўтиш, ҳуқуқни муҳофаза қилиш идоралари ходимларининг ҳуқуқий маданиятини ошириш, оммавий ахборот воситалари ва фуқаролик жамияти институтларининг назорати муҳим рол ўйнайди. Авваллари аҳоли коррупция фактларига доир деярли ҳеч қандай муайян маълумотга эга бўлмаган, аммо энди бу маълумот матбуот анжуманлари ва брифинглар орқали етказилмоқда. Фуқароларнинг ўзлари ҳам жуда фаол - улар ижтимоий тармоқларда коррупция фактлари ҳақида ёзмоқдалар, президентнинг, бош вазирнинг қабулхоналарига мурожаат қилмоқдалар. Қоидабузарлик ёки жиноятни деярли яшириб бўлмаяпти.\nМутахассислар: COVID-19 вакцинасини биринчи бўлиб ким олиши ҳақида гапириш ҳали эрта\nДунёнинг бир қатор мамлакатларида янги турдаги коронавирусга қарши юзга яқин вакцина ишлаб чиқилмоқда.\nТОШКЕНТ, 4 июн - Sputnik, Алексей Богдановский. РИА Новости томонидан ўтказилган сўровда АҚШ ва британиялик мутахассислар COVID-19 вакцинасини биринчи бўлиб ким олиши ҳақида гапиришга эрта дея таъкидлашди.\nДунёнинг бир қатор мамлакатларида юзга яқин вакцина ишлаб чиқилмоқда. Вакцинанинг ўзи яратилиши билан бир қаторда йирик фармацевтика компаниялари ўзларининг ёки бошқалар томонидан тайёрланаётган вакциналарни оммавий ишлаб чиқариш қувватларини ишлаб чиқмоқдалар. Бир қатор вакциналар одамларда синовдан ўтказилмоқда, баъзи ҳолатларда ишлаб чиқувчилар умидлантирувчи маълумотларни олдилар. Аммо, ҳозирда муайян вакцина ҳали бери йўқ ва қачон пайдо бўлиши ҳам номаълум. Бундан ташқари, вакцинани у ишлаб чиқилгандан кейин ва унгача биринчи бўлиб кимга эмланиши ва юз миллионлаб дозаларни ишлаб чиқариш қай тарзда йўлга қўйилиши аниқ эмас.\nАҚШнинг Эмори университети биостатистика ва биоинформатика профессори Макс Лаунинг сўзларига кўра, вакцинани биринчи навбатда кимга берилиши устуворлиги масаласи энди муҳокама қилинади.\n"Бу оддий саволлар эмас, улар қатор жабҳалар бўйича мулоҳазаларни ўз ичига олади. Масалан, ҳануз ёш болалар вирусни қанчалар кўп даражада юқтирадими ёки йўқми аниқ эмас", - деди Лау.\n"Бундан ташқари, вакцинанинг самарадорлиги биз эмланган одамлар тўғрисида кўпроқ маълумот олмагунимизча маълум эмас. Масалан, кўп маълумотлар гриппга қарши вакциналар 100 фоиз ҳимоя бермаётганлигидан далолат беради ва COVID -19 вакциналари ишлаши қай аҳволдалигини кутиш ва назорат қилиш керак бўлади", - дея қўшимча қилди Лау.\nЛондон Гигиена ва тропик тиббиёт мактабининг Юқумли касалликларни математик моделлаштириш маркази директори Грэм Медлининг сўзларига кўра, эмлаш мавзусида саволлар жуда кўп ва улар ҳануз жавобсиз қолмоқда.\n"Бу вакцинанинг хусусиятларига боғлиқ. Вакцинани битта дозада ёки бир неча дозада юбориш керакми? У MMR вакцинаси (қизамиқ, эпидемик паротит ва сувчечакка қарши уйғунлашган вакцина) каби умрбод иммунитетни таъминлайдими ёки уни қоқшолга қарши вакцина каби доимий такрорий эмлаш керакми? Бу инфекцияни олдини оладими ёки фақат касалликними? Қанча дозада мавжуд бўлади? Бу саволларнинг барчаси вакцинани қанчалар самарали ишлатиш кераклигини аниқлайди", - деди Медли.\nЮқумли касалликларни математик моделлаштириш билан шуғулланадиган Луизиана штатидаги Тулейн университети профессори Мак Хайман вакцинани тақсимлашда муросага келишга тўғри келган мисолларни келтирди.\n2009 йилда, H1N1 чўчқа гриппи пандемияси бошланганида, Миллий соғлиқни сақлаш институти олимлари гуруҳлари эпидемия пайтида ишлаб чиқарилиши керак бўлган вакциналарни тақсимлаш бўйича маслаҳатлар беришган. "Тавсиялар шундан иборат эдики, вакцинани биринчи навбатда тиббиёт ходимлари олишлари керак эди, чунки бу гуруҳ вирус билан алоқа қилиш эҳтимоли анча катта эди", - деди Хайман.\n"Кейинги гуруҳ учун биз юқумли касалликлик тарқалишини секинлаштириш мақсадида вирусни катта эҳтимоллик билан юқтириши мумкин бўлган одамлар, яъни мактаб ўқувчилари ва ўлим хавфи юқори бўлган ва қўшимча касалликлари бўлган кекса одамларни эмлаш ўртасида муросани топишга мажбур бўлдик", - деди у.\nШу билан бирга, Johnson and Johnson компанияси ушбу ҳафтада вакцинанинг биринчи партиясини 2021 йил бошида кутишини эълон қилди. Компаниянинг бош директори Пол Стоффелснинг айтишича, биринчи партия бутун дунё бўйлаб тиббиёт ходимларини эмлаш учун етарли бўлиши керак. Компания жаъми 1 миллиарддан ортиқ дозани ишлаб чиқаришни режалаштирмоқда.\nЎз навбатида, Американинг Moderna компаниясининг раҳбари Стефан Бансель компания вакцинани ишлаб чиқариш қувватини кенгайтираётганини ва 2020 йил охирига келиб ойига ўн миллионлаб дозани ишлаб чиқаришга тайёр бўлишини маълум қилди.


Бу ташвишга, сўхликларнинг айтишларича, қирғиз сарҳадчиларининг эксклав фермерлари учун мўлжалланган минерал ўғитларни чегарадан ўтказмаётгани сабаб бўлмоқда.\n- Қўшни Қирғизистон республикаси бизга ўғит ўтказишга рухсат бермаяпти. Энди фермерлар буғдой экканмиз, шу буғдойни иккинчи озиқлантириш муҳлати ўтиб кетаяпти. Агар ҳозир озиқлантирмасак, кейинчалик ҳосилга зарари бор. Қирғизистон Республикасига инсоф тилаб турибмиз “Ўғитни ўтказиб берсаю буғдойни ўғитласак” деб – шу проблема бўлиб турибди, - дейди исми ошкор этилишини истамаган сўхлик фермерлардан бири.\nУнинг айтишича, Фарғона вилоятининг бошқа жойларидан Сўх туманига ўғит ўтказишга Қадамжой чегара-ўтказиш масканидаги чегарачилар тўсқинлик қилмоқдалар.\nКасби агрономлик бўлган суҳбатдошимизга кўра, буғдойни иккинчи марта ўғитлаш иши 24 апрелдан 10 майгача якунланиши керак, акс ҳолда, бу ҳосилдорликка таъсир кўрсатиши мумкин.\nСўхлик фермер шу пайтгача тумандаги деҳқонлар ҳар гектар ердан 50-60 центнердан ҳосил олиб келганлари, буғдойзорларга азотли ўғит билан тегишли ишлов берилмаса, бу кўрсаткич тушиб кетиши мумкинлигини айтди. Шунингдек, суҳбатдошимиз туман расмийлари қирғизистонлик ҳамкасблари билан чегарадан ўғит ўтказиш бўйича музокара олиб борганлари, бироқ ҳозирча бу сўзлашувлардан натижа чиқмаётганини қўшимча қилди.\nСўхлик бошқа бир фермерга кўра эса, Фарғона вилоятининг бошқа жойларида 400 сўм турган ўғит нархи аввалроқ эксклавга етиб келгунича 1200 сўмдан 1500 сўмгача чиқиб кетганини, ҳозирга келиб эса шу пулга ҳам ўғит топиб бўлмаётганини маълум қилди.\nСуҳбатдошимизнинг хавотир билан қайд этишича, сўхлик фермерлар режадаги буғдойни етиштира олмай қолсалар, бозордан 1200-1500 сўмдан буғдой сотиб олиб, 300-350 сўмдан давлатга топширишга мажбур бўладилар, акс ҳолда, ижарага берилган ерлар олиб қўйилиши мумкин. Бу каби амалиёт Ўзбекистоннинг бошқа вилоят ва туманларида ҳам кузатилгани Озодликнинг аввалги мақолаларида айтилган.\nСўхликларнинг айтишларича, уларнинг ўзбек-қирғиз чегарасида турли муаммоларга дуч келиши шу йил бошидан кўпайган.\nМазкур воқеадан сўнг Сўх эксклави бир муддат қамал ҳолатида қолган. Аммо кейинчалик ўзаро сўзлашувлар натижасида икки мамлакат ўртасидаги чегара пунктлари очилиб, сўхликлар “катта ер”га, яъни Ўзбекистоннинг бошқа ҳудудларига бориш-келиш имкониятига эга бўлгандилар.\nСўх жанжалидан сўнг Ўзбекистон ва Қирғизистон расмийлари бу ердаги барча муаммоларни ўзаро музокаралар йўли билан ҳал қилиш юзасидан келишиб олганлари ҳақида баёнотлар бергандилар. Бироқ, сўхликларга кўра, чегараолди ҳудудларида киши таъбини хира қиладиган ҳолатлар тез-тез кузатилмоқда.\nЎғит ўтказиш муаммоси бўйича Қирғизистоннинг Қадамжой чегара-ўтказиш пунктидаги масъулларидан изоҳ олишга уринишларимиз ҳозирча самара бермади.\nМаълумотларга кўра, Сўх туманида 700 гектардан ошиқроқ ерга буғдой экилади. Бу ердан туман фермерлари жорий йилда 2200 тонна буғдой йиғиб олишни режалаган эдилар.